ҲАРБИЙЛАРГА БИЗ ҲАМ МАДАДКОР! 07.02.2018 08:07\nМаълумки, Муҳтарам Президентимиз Шавкат Миромонович Мирзиёев Ўзбекистон ижодкор зиёлилари вакиллари билан учрашувида адабиёт ва санъат, маданият тизимини ривожлантириш, халқимиз маънавият ва маданиятини янада жонлантириш тўғрисида қатор кўрсатмалар, чора-тадбирлар масаласини илгари сурган эдилар.\nМаданият вазирлиги Матбуот хизмати маълумотига кўра, шу мақсадда Андижон вилояти Мусиқали драма театрининг ижодий жамоаси Хонобод шаҳридаги 9260 сонли ҳамда, 78 328 сонли ҳарбий қисм хизматчилари билан учрашувда бўлдилар. Ўзбекистон Республикаси Биринчи Президенти И.А.Каримовнинг 80-йиллиги кенг тарзда нишонланди.\nТадбирда шартнома асосида йигитлик бурчини ўтаётган ҳарбий хизматчиларнинг маънавий-маърифий салоҳиятини юксалтириб бориш, элга содиқ ва қалқон ўғлон бўлишдек муқаддас бурчларини доимо сергак ва сафарбар бўлиб бажаришлари тўғрисидаги фикрлар тингланди. Сўнгра, Ўзбекистон Халқ ёзувчиси Ўткир Ҳошимовнинг “Тўйлар муборак” асари асосида, Ўзбекистонда хизмат кўрсатган артист Ҳабибуллоҳ Юнусов саҳналаштирган спектакль намойиш этилди. Спектаклда ҳозирги куннинг долзарб мавзуси бўлмиш тўй маросимларининг дабдабали ўтказилиши оқибатида, ортиқча сарф-харажатларнинг кўпайиб бораётгани салбий ҳолатларга олиб келаётгани ҳақида, ҳикоя қилинади. Биринчи галда нафақат катталар, балки турмуш бўсағасида турган ёшлар бундан ўзларига керакли хулоса чиқаришлари кераклиги уқтирилади.\nМазкур кеча ёшларнинг ўзларини қизиқтирган фикр-мулоҳазалари билан якунланди.


ПСЖ—франция чемпионатининг 2019/20 йилги мавсуми ғолиби\nКоронавирус пандемияси сабаб муддатидан олдин якунланган футбол бўйича Франция чемпионатининг жорий мавсумдаги совриндорлари қай тариқа аниқланиши маълум бўлди.\nЛига қарорига кўра , 28-турга келиб тўхтаб қолган мусобақанинг ҳозирги кўриниши якуний ҳолат сифатида олинган. Шу тариқа 27 ўйинда 68 очко тўплаган ПСЖ Лига 1 мусобақаси 2019/20 йилги мавсуми чемпиони бўлди.\nКейинги икки ўринни эгаллаган “Марсель” ва “Ренн” жамоалари парижликлар билан биргаликда Чемпионлар Лигаси йўлланмасига эга бўлади. “Лилль”(4-ўрин),”Реймс” (5) ва “Ницца” (6) клублари эса Европа Лигасида ўйнайди. Мусобақа жадвалининг қуйи ўринларида жойлашган “Амьен” ва “Тулуза” клублари Лига 1ни тарк этади.


Кўксимдаги Ватаним - Халқ сўзи\n08:02 02 Июль 2020 Жамият\n2 июль – Ўзбекистон Республикаси Давлат Герби қабул қилинган кун\nФуқаролик паспортингиз, туғилганлик ҳақида гувоҳнома, нафақа дафтарчаси, ўқиш жойингизда берилган диплом иловангиз, турли танлов ва тадбирларда қўлга киритган сертификат ёки мақтов ёрлиғингиз, чўнтагингизни тўлдирган сўмлар, яна шу каби ҳужжат ҳамда қоғозларда, спорт ёки бошқа кийимларимиз кўксида — сиз бир хил нишон тасвирини кўрасиз: Ўзбекистон Республикаси Давлат Герби. Бу Ўзбекистоннинг бир бўлаги эканлигингизни англатади. Биласизми, агар кимдир мендан Ўзбекистон қанақа мамлакат деб, сўраса лом-мим демасдан Гербимизнинг суратини кўрсатар эдим.\nАна , гербимизнинг қоқ марказида бобоқуёш беминнат нурларини пурвиқор тоғлар узра яшил водийга сочиб турибди. Ўзбекистон — серқуёш ўлка. Офтоб ҳар куни тонгда заҳматкаш халқни сеҳрли нурлари билан эркалаб уйғотади. Мевазорларга, далаларга файз олиб келади. Балки, шириндан-шакар ноз-неъматларга тўла Ўзбек бозорининг доим қайнаши ҳам шундандир...\nМана, гербимизда яна неча минг йиллик тарихга гувоҳ кўҳна тоғлар ҳам қад кериб турибди. Тоғлар орасидан тошдан-тошга урилиб икки дарё сув эмас гўё нур олиб келмоқда. Бу мангулик тимсоли. Яратганнинг инояти билан сувсиз ўтган кунимиз йўқ. Ариқларда кулча нонларни оқизоқ қилиб ейиш гаштини фақат ўзбек боласигина билса керак...\nГербимизда яна олижаноблик, бахт-саодат, омад тимсоли афсонавий Ҳумо қуши қанотларини ёзиб парвозга шайланиб турибди. Ҳа, бу жангу жадалларда буюк соҳибқиронларимизга мадад бўлган ўша бахт қушидир...\nСафарга чиқсангиз, мамлакатимиз йўллари бўйларида адоқсиз далаларга кўзингиз тушади. Бир ён пахтазор, бир ён буғдойзор. Бу тўкислик, мўл-кўлчилик тимсоллари бизнинг муқаддас тупроғимизни ҳам безаб турибди.\nХуллас, Ўзбекистонимизнинг бутун жилоси унинг гербида мужассам. Ўзини Ўзбек деб билган ҳар қандай инсон уни юзлаб сержило туғролар орасида осонгина таниб олади. Чунки ҳар қандай давлат рамзида Ватан нафаси бор. Ҳа, гербимизга Ватан каби «муқаддас» нисбасини беришимиз сабаби ҳам шундан.\nБиласизми, унинг бебаҳолигини яна қачон ҳис қилиш мумкин? Қачонки,чет элдан келаётганимизда, диёримиз чегарасида бунёд этилган салобатли дарвозада Давлат гербини кўрганимизда. Ватан остонасида юрт тамғасини кўриб, қалбимиз жўш уриб кетади, онг-шууримизни фахр-ифтихор туйғуси эгаллайди.\nМенинг бир устозим бўлар эди, улар доим бирор мусобақа ёки тадбирларга борсалар, ўзи билан бирга давлат байроғи ва герби тасвирланган икки энлик матони олиб юрар эдилар. Бунинг сабабини сўраганимда, "Булар биз учун муқаддас. Бизга куч беради. Иккиси ёнимиздалигини ҳис қилар эканмиз, доим ғолибмиз", дер эдилар. Бинобарин, ҳеч бир беллашувда бизни муваффақият тарк этган эмас. Мен ана шунда англаб етганманки, Ватан қанчалик улуғ ва азиз бўлса, рамзларимиз ҳам шу қадар қадрли ва мўътабардир. Таъбир жоиз бўлса, Гербимиз кўксимизда олиб юрадиган Ватанимиздир.\nМактаб ўқувчилари дарсга телефон олиб бориши мумкин — ХТВ\n«ГАИ ходими ҳайдовчининг соқол ўстирганига эътироз билдирди» — ҳолат бўйича хизмат текшируви ўтказилмоқда


“Шеъримни газетада ёритиб беринг...” - AmuNews.uz - энг сўнгги янгиликлар\n(Ҳаваскорларнинг ижодига бир назар)\nТаҳририят эшигини очиб...\nАзизлар, сарлавҳани ўқиб, асло бундан ҳайрон бўлманг. Боиси, кундалик иш фаолиятимда мен (ҳар куни!) ўнлаб "замонамиз шоиру шоиралар”и билан ҳамсуҳбат бўламан! Бу – киноя ёки кесатиқ эмас, асло!\nҲақиқатан ҳам таҳририят эшигини очиб келгувчи ҳам-юртларимизнинг ҳар ўн нафаридан тўққиз нафари шеър кўтариб келишади. Тўғрисини айтсам, улар билан баъзан қимматли вақтимни сарфлаб, адабиётдан, она тилидан, адабий жанрлар, сўз туркумлари, имло, тилнинг морфологик хусусиятлари, тил ва услуб ҳақида дарс ўтишимга тўғри келади. Бу ёшлар – туманимиздаги академик лицей, касб-ҳунар коллежлари ва умумтаълим мактабларининг ўқувчилари – шеъриятга ҳавасманд "шоир-у шоира”лар.\n"Шеърлар”ни эринмай кўздан ўтказаман, шунчаки варақламай, ҳаваскорнинг кўзи олдида айрим бандларини бадиий таҳлил қиламан ва хатоларини тушунтираман. Сўнг албатта:\n– Она тили ва адабиёт фани ўқитувчингга айт, сенинг қизиқишларинг бўйича тушунчалар берсин, – дея маслаҳат бераман-у кўнглимдан бир ташвишли ўй кечади: кейинги пайтларда туманимиз ўқув муассасаларида ўзбек тили ва адабиёт фанидан дарс берувчи билимдон ўқитувчилар камайиб кетгандай назаримда. Агар таҳририят эшигини очиб, "Мана бу шеъримни газетада ёритиб беринг”, – деб келгувчи ҳаваскорларнинг ёзганларини унинг адабиёт ўқитувчиси: "таҳририятга олиб бор”, – деб тайинлаб қўйганини ва айнан устозининг тавсияси билан "шеъри”га ишониб турганини ҳисобга олсак, ҳақиқатан ҳам тил ва адабиёт фани ўқитувчиларидан ўпкалашга ҳақлимиз.\nШундай дейман-у таҳририят эшигини очиб, "шеър ёздим”, – деб келгувчилар орасида баъзан тил ва адабиёт ўқитувчиларининг ўзлари ҳам шеърга қўйиладиган талабларни тушунмасликлари туфайли шеър деб аташга ҳам арзимайдиган "ижод маҳсуллари”ни кўтариб келишганида:\n– Токи таҳририят эшигини очиб келгувчи ҳаваскорларнинг устозлари билими соз бўлмас экан, бу ҳаваскорлар орасидаги қарқуноқлар, "булбулман”, – деб даъво қилишда давом этаверса керак, – дейман баъзан.\nҲАВАСКОPЛАP МАШҚИДА ҲАМ ТАФТ БОP\nҲаваскорларнинг даста-даста шеърлари. Улар орасидан андак маъқулларини, сал "тузи”, "таъми” борларини ажратиб олиб, газетада ёритиш учун тахлайман. Тан олиш керак, мустақиллик йилларида туманимиз ёшлари орасида ижодга мойил, ўз устида ишлашдан, ўқиб-изланишдан чарчамайдиган маънавият ихлосмандлари сафи анча ўсди. Ҳатто ўз ижод намуналарини жамлаб, шеърий рисолалар чоп эттирган ҳаваскор-шоир ва шоираларимизнинг шижоатлари таҳсинга лойиқ. Умидахон Ердошева, Азиза Мадраҳимова, Азиза Ўрозбоева, Муқаддас Тоирова, Санобар Тожимуродова, Нилуфар Қодирбоева, Қундузой Юсупова, Динора Каримбоеваларнинг илк шеърий тўпламлари ўз мухлисларини топган бўлса, Манғит иқтисодиёт касб-ҳунар коллежи ўқувчиси Шаҳзод Қурбонбоев, Амударё қишлоқ хўжалик касб-ҳунар коллежи ўқувчиси Дилдора Pажабова, 38-сонли мактаб ўқувчиси Ирода Ердошевалар ижодда ўз йўлини топишга интилаётган, келажагига умид қилса бўладиган ижодкорлардан. Уларнинг машқларида озгина бўлса-да ҳарорат бор, тафт бор.\nШундай кучли давлат қурамиз,\nСарҳадингда собит турамиз.\nЎзбекистон, онажон Ватан,\nБиз фидойи фарзанд бўламиз!\nБу сатрлар Дилдорахон Pажабовага тегишли. Дилдоранинг ҳар бир шеъридан унинг кўнглини очиқ-ойдин ўқийсиз. Дил тўла туғёнларини шеърий оҳангларга жойлаб, оддий тил билан, тушунарли қилиб етказади у шеърият мухлисларига. Лекин Дилдора Pажабованинг ҳамма ёзганларини ҳам шеърий талаблар даражасида деб айтолмаймиз. Баъзан ҳиссиётларга берилиб, тасвирлаётган мавзусидан узоқлашиб кетиш, қофиябозликка берилиш, сўзларни ўз ўрнида қўлламаслик каби қусурларнинг борлиги бу қизимиз ҳали кўп ўқиши, изланиши кераклигини англатади.\nМанғит иқтисодиёт касб-ҳунар коллежи ўқувчиси Шаҳзодбек Анвар ўғлининг машқлари хусусида ҳам илиқ фикрлар айтгим келади. Шаҳзод Анвар ўғли (Қурбонбоев) ўз устида тинимсиз изланиши, ҳар бир сўзнинг синонимик қаторларини пухта ўзлаштиришга интилиши туфайли бири-биридан мукаммал шеърлар ижод этиб, "Тараққиёт кўзгуси” газетаси ва газетанинг илова нашри "Менинг оилам” саҳифалари орқали шеърият мухлисларига танилди. Таҳририят ҳузуридаги "Жайхун илҳомлари” ННТ томонидан чоп этилган "Жайхун жилғалари” тўпламидан унинг ҳам шеърлари жой олди. Шаҳзод шунчаки ёзмайди, балки умумнинг юрагидаги дард-у ташвишларини, орзу-умидларини юракдан ҳис этиб, умумнинг дардига малҳам, орзуларига қанот бўлмоққа, ташвишларига елка тутмоққа шайланиб қалам тутади у. Ҳар бир фикрини фалсафий ифодалашга интилади. Шаҳзоднинг "Дил исёни” деб номланган шеърини шунчаки ўқий олмайсиз. Шеърни ўқиш асносида Сизнинг ҳам дилингизда исён туғилади. Бу – ёмонликка, маддоҳликка, хиёнаткорликка, ёлғончиликка қарши исён!\nХоинлар бор азалдан,\nНомардлик ҳам ўлмаган,\nМанқурт мисол кимсалар,\nТуғилса, ким гуноҳкор.\nКимдир эмас, бутун халқ,\nБўлгай дорга гирифтор.\nБундай шеър ўқилмайди, кўнгилга ёзилади. Бундай шеър ҳам, шоирлик ҳам шеърхонга керак. Мен Шаҳзоднинг ҳар бир шеъридан ҳеч кимга ўхшамаган қиёфалар, маънолар, мазмунлар топаман ва қувончимни баралла айтаман:\n– Туманимизда оловқалб, фикри теран ижодкор вояга етаётир!\nАмударё академик лицейи ўқувчилари Нилуфар Отажонованинг "Янги йилни бирга кутинг”, "Бахтимиз Қомуси”, Сабоҳат Ердошеванинг "Волидам йиғламасин”, "Фариштамиз бувижоним”, Наргиза Зиёдбоеванинг "Оқ, қора”, "Қорақалпоғим” шеърларида ҳам кишини фикрлашга, ўйлашга ундайдиган илиқ нафас бор. Лекин бу қизларимиз ҳали кўпроқ ўқишлари, сўз маънолари устида жиддий ишлашлари, айниқса адабиёт назариясидан пухта сабоқ олишлари керак.\nШЕЪP ҲАҚИДА ШЕЪP\nУмрида бирон-бир сатр шеър машқ қилмаган одам бўлмаса керак. Кимдир кўнгил туғёнларини жиловлай олмаганда, кимдир ғамга ботганда, яна кимдир севиб қолганда ўзича қоғоз-у қалам билан ҳасратлашади. Лекин ҳақиқий шоир умум дарди, умумнинг қувончи билан яшайди. Бундай фидойи қалбда шеърнинг ўзи туғилади, қуйма мисралар маржондай тизилган сўз дурлари ила зийнатланади.\nУстолимда тахланиб ётган "шеър”лар орасидан ана шундай – сўз дурлари ила зийнатланган сатрларни излайман. Бир-иккита "йилт” этган фикрга ишониб, шеърни ўқишда давом этаман. Афсус, афсус, ўша "йилт” этган фикр ҳам баъзан ҳаваскор қаламкашники эмас, бошқа бир шоирники бўлиб чиқади. Мана улардан айримлари:\n"Ўлсам айрилмасман қучоқларингдан” (Ғ.Ғулом шеъридан),\n"Водийларни яёв кезаман” (аслида "кезганда” (Ҳ.Олимжон шеъридан),\n"Дунёни (асли "Pимни”) алишмасман бедапоянгга” (М.Юсуф шеъридан),\n"Севмоқни онажон, сендан ўргандим” (P.Йўлдошева шеъридан).\nБу тахлит фикр, тўғрироғи, шеърий сатрлар ўғрилигини "плагиатлик” дейишади. Лекин ўз "шеъри”га юқоридаги сатрларни ҳеч қандай изоҳсиз қўшиб олган ҳаваскор шоирларимиз буни "ижод” деб тушунсалар, унда бу майдон сари қадам қўймаганлари яхши. Мен юқоридаги каби ўғирланган сатрларни истаганча келтиришим, мумкин. Бироқ ўғирлик қилиб: "бу менинг шеърим, газетада чиқариб беринг”, – деб шоирлик даъво қилаётган ҳаваскорларнинг исм-шарифларини ошкор этиш фикридан йироқман. Айтмоқчи бўлганим – бировнинг фикрига эга чиқиш, ўғирлаб, ўзиники қилиб олиш билан одам илм-у заковат соҳибига айланиб қолмайди-ку! Ақл-у шуурингда шеърий туғёнлар йўқми, ёзма, барака топгур, аммо ҳеч қачон фикр ўғирлама, шеър ўғирлама!\nҲаваскорларнинг машқлари орасида яна шундайлари ҳам борки, уларни ўқиб, таҳлил этишга кетган вақтимга ачиндим, тўғриси. Бу машқларда на шеърий талабларга риоя қилинган, на мантиқ бор. Айримлари эса очиқ-ойдин машҳур шоирларга ошкора тақлид руҳида ёзилган. Бу фикрлар нафақат ҳаваскорларнинг шеърларига, балки ҳикояларига ҳам тааллуқли. Ахир икки сатрнинг "бошини қовуштириш” билан шеър, оддий бир воқеа тафсилотини баён қилиш билан ҳикоя бўлиб қолмайди-ку!\nХуллас, даста-даста шеър-у ҳикоялар "мутолааси”дан сўнг ҳаваскор шоир-у ёзувчиларнинг бироз эмас, жудаям (!) танбал, эринчоқ, ишёқмас эканликларини англагандай бўлдим. Дилимда эса шеър ҳақида бир шеър туғилди.\nТаҳририят эшигин очиб,\nҲар кун келар турфа хил одам.\nОқ қоғозга дардини сочиб,\nИзлашади маънавий ёрдам.\nҲар биридан сўраб ҳол-аҳвол,\nМушкулига тутамиз елка.\nЕчилмайди фақат бир савол –\n"Шеър пойгаси” зўрайиб кетса...\nСўз шўрликни аскардай тизиб,\n"Шеър битдим”, - деб турса шоирча.\nКўнгил шеърдан кетаркан безиб,\nУстолимда даста-даста шеър,\nЙиғилишиб хирмон бўлади.\nГар тахласам уни бирма-бир,\nБалки ойга нарвон бўлади.\nСўзлар увол... увол шунчалар.\nФикр саёз, йўқ шеърий талаб,\nШеър бўларми хароб бунчалар?\nЭркин Воҳид келса тирилиб,\n"Сўзга тегма, ҳай-ҳай!” – дер эди.\nЁ Матмуса чунон берилиб,\nЯхшироқ "шеър” ўқияр эди...\nАзизлар, биз ижод аҳли шеърни шеърдай тушуниб, юракдан ҳис қилиб ёзганларни жуда қадрлаймиз. Яхши ижод маҳсулини кўрсак, бир-биримизга суюнчилаб, ардоқлаб, албатта, ўзимиздан қўшиб-чатиб газета саҳифасига жойлаб, халққа етказишга ошиқамиз. Ҳаваскор қаламкашларнинг орзуларига қанот бўлмоқ, уларнинг машқларини авайлабгина мухлисларга етказмоқ бизга насиб этсин-у туманимиздан ҳақиқий сўз фидойилари етишиб чиқсин!\nИЖОД ИЛМИНИ ЭГАЛЛАШГА ИНТИЛАЁТГАН ЁШЛАP


Игорь Сергеев хориж жамоасига ўтишга яқин / Olamsport.com\n21 ноя 17:24\nИгорь Сергеев хориж жамоасига ўтишга яқин\nТеглар : ФутболИгорь Сергеев\nЎзбекистон терма жамоаси ва "Пахтакор" клуби ҳужумчиси Игорь Сергеев кейинги йилни хориж клубида бошлаши кутилмоқда.\nChampionat.asia сайти хабарига кўра, "Шерлар" билан 2020 йил охирида шартномаси тугайдиган Сергеевга Жанубий Кореянинг Осиё чемпионлар лигасига йўлланма олган клубидан бири жиддий қизиқмоқда. Шунингдек Таиланднинг "Бурирам Юнайтед" клубидан аниқ таклиф бор. Айни пайтда "Бурирам" сафида ўзбекистонлик ярим ҳимоячи Акбар Исматуллаев тўп тепмоқда.\nЖанубий Кореяда якунига етган мавсумда "Чонбук Хюндай Моторс", "Ульсан Хюндай", "Поханг Стилерс" ва "Тэгу" клублари ОЧЛ йўлланмасига эга бўлишди. Дастлабки "Чонбук" ва "Ульсан" мусобақани тўғридан-тўғри гуруҳ босқичида бошлашади, қолган икки клуб эса плей-офф орқали гуруҳга чиқишга ҳаракат қилади.\nЭслатиб ўтамиз, Игорь Сергеев 2020 йилги Суперлигада ҳозиргача 22та ўйинда майдонга тушди ва 15та гол уришга эришди.\n"Арсенал" янги трансферни амалга оширмоқчи 0\n"Барселона" Пикенинг жароҳати сабаб бошқа футболчи билан шартнома имзолаши мумкин 1\nКарикатура: "Реал"да гол уриш бўйича муаммолар бор 0


ВИЛОЯТ ҲОКИМИНИНГ ОЙДИНБУЛОҚДАГИ ҚАБУЛИ | Ferghana truth\nHome » Главная » ВИЛОЯТ ҲОКИМИНИНГ ОЙДИНБУЛОҚДАГИ ҚАБУЛИ\nУзоқ ва чекка ҳудудларда аҳолини қийнаб келаётган долзарб муаммоларни аниқлаш, уларни бартараф этиш чораларини кўриш мақсадида Фарғона вилояти ҳокими, 1-сектор раҳбари Ш.М.Ғаниев томонидан 2019 йил 30 октябрь куни Бағдод туманининг Ойдинбулоқ қишлоғида оммавий сайёр қабул ўтказилди.\nУнда Қўқон шаҳри ва Бағдод, Бувайда, Риштон, Учкўприк туманларидан жисмоний ва юридик шахс-ларнинг мурожаатлари кўриб чиқилди.\nҚабул жараёнида вилоят бошқарма ва ташкилотлари раҳбарлари, прокуратура, ИИБ ва суд органлари ҳамда шаҳар, туманларнинг сектор раҳбарлари иштирок этдилар.\nҚабулда жами 65 нафар фуқаролар қатнашиб, улардан бевосита вилоят ҳокимига 42 та мурожаат келиб тушди.\nҚабул натижалари бўйича Қўқон шаҳар Тор кўчасида яшовчи Умида Болтабоеванинг соғлиғини тиклашга моддий ёрдам бериш тўғрисидаги, Қўқон шаҳар Муқимий кўчаси, 24-уй 38-хонадонда яшовчи Жалол Нурматовнинг ногиронлиги ва кам таъминланган оила эканлиги сабабли моддий ёрдам бериш тўғрисидаги, Қўқон шаҳар “Моҳигул” хусусий фирмаси раҳбари Мукаррам Юсупованинг банк кредити ажратишдаги муаммолар тўғрисидаги, Бағдод тумани Мустақиллик кўчаси 19-уйда яшовчи Одинабу Юлдашеванинг кам таъминланган оиласига моддий ёрдам кўрсатиш тўғрисидаги ва бошқа қатор мурожаатлари жойида ижобий ҳал этиш чоралари кўрилди.\nШунингдек, қабулда келиб тушган бошқа мурожаатларни ҳам қисқа муддатларда ижобий ҳал этиш бўйича масъул бошқарма ва ташкилотларга тегишли кўрсатмалар берилди.\nҚабулдан сўнг қишлоқдаги 670 та хонадон муаммолари ўрганилди. Шунинг баробарида қиш мавсумида аҳоли эҳтиёжини таъминлаш учун кўмир захираси яратиш, 200 та кам таъминланган оилаларга бепул кўмир тарқатиш чоралари белгиланди.\nСайёр қабулдан сўнг вилоят ишчи гуруҳи 1-гуруҳ ногирони Одинахон Йўлдашеванинг хонадонида бўлиб, оилавий шароити билан танишди. Қизи Бахтигул Йўлдашеванинг ҳам соғлиғи ёмонлашгани туфайли оиладаги моддий шароит ёмонлашганини ҳисобга олиб, вилоят ҳокимлиги томонидан кир ювиш машинаси ва моддий ёрдам, туман ҳокимлиги томонидан ҳам тикув машинаси ва моддий ёрдам берилди. Б.Йўлдашеванинг соғлиғини тиклаш ва ишга жойлаштириш масаласи бўйича чоралар белгиланди.\n– Қизимни ўн йилдан бери даволатаман. Моддий аҳволимиз яхши эмас. Туман ҳокимлигидан, маҳалла-кўйдан хабар олишади. Бугун кўрмаган инсонларим келишди. Шунинг ўзи мен учун қанчалик қувонч бағишлади. Энг катта муаммоларимдан бири кир ювиш машинаси эди. Вилоят ҳокимига раҳмат, бугун менга кир ювиш машинаси совға қилишди. Тикув машинаси ҳам берилди, бугун яна ҳам ёшариб кетганимни ҳис қилдим, меҳнат қилгим келади, – дейди миннатдорчилик билан хонадон соҳибаси Одинахон Йўлдашева.\nСайёр қабулда Тошкент маданият ва санъат институти Фарғона минтақавий филиали кафедра мудири, халқ таълими аълочиси Умидахон Болтабоеванинг ҳам муаммолари ижобий ҳал бўлди. Опа узоқ вақт саломатлиги туфайли азият чеккан.\nҲозир соғлиғини тиклаб, умрнинг қадрига етиб, ҳатто якшанба кунлари ҳам ижодий гуруҳ билан ишлашга рухсат олган. У.Болтабоевага 5 миллион сўм маблағ ва квартира ажратилди. Унинг дил сўзлари қуйидагича:\n– 2017 йилда соғлиғим ёмонлашди, даволандим, ҳозир фаолиятимни давом эттиряпман. Инсонга кам умр бериларкан, шу даврда буни ҳис қилдим. Шунинг учун ишлашдан тўхтамайман. Бугун иккита масала бўйича мурожаат қилгандим, ижобий ҳал бўлди. Энг аввало, муҳтарам Президентимизга маданият ва санъат институти филиалининг очилганига, санъаткорларга катта эътибор берилиб, санъаткорлар уйининг қурилганига ўз миннатдорлигимни билдираман. Кам таъминланган болалар билан якшанба куни ҳам театр студияда ишлаётганимни эътиборга олиб, беш миллион сўм пул ажратилди, оилам билан уйга муҳтож эдик, квартира ажратилди, жудаям хурсандман. Бу эътибор Ўзбекистон Республикасида яшаётганимдан фахр туйғуларини беради. Президентимиз Ш.Мирзиёевнинг, вилоят ҳокими Ш.Ғаниевнинг инсонийликларини, халқимизга эътиборлари, инсонлар юрагини, дардини вақт ажратиб тинглай билишларини кўриб, раҳмат дейман. Бошқа одамларнинг масалалари ижобий томонга ҳал бўлганини кўрдим. Бу эса мени ишлашга, яшашга, Ватанимга куч-ғайратимни сарфлашга ундайди.\nИшчи гуруҳ аъзолари шу куни қишлоқдаги 36-умумтаълим мактаби фаолияти билан танишдилар ҳамда янги қуриб битказилаётган мактабгача таълим муассасасини бориб кўрдилар.\nЙигиталиев олган сурат.


NIHOL компаниялари гуруҳининг тизим интегратори сифатида «NIHOL-KOMTEX» МЧЖ хизмат кўрсатади.\nNIHOL-KOMTEX компанияси "IT Park" нинг тўлақонли резиденти ҳисобланади.\nКомпания 1989 йилдан буён мамлакатдаги етакчи тизим интегларидан, ҳамда ахборот инфратузилмаси ва хизмат кўрсатишда асосий компонентларни етказиб берувчи ва ишлаб чиқарувчилардан бири ҳисобланади.\nКомпания мижозлари - 200 дан ортиқ ташкилотлар ва корхоналар, жумладан ҳукумат ва бошқарув органлари ҳисобланади. Инновацион марказга аъзо бўлиш натижасида эса NIHOL-KOMTEX фаолиятида илғор ривожланишнинг янги вектори кутилмоқда.\n«NIHOL-KOMTEX» МЧЖ NIHOL компаниялар гуруҳининг тизимли интегратори сифатида фаолият кўрсатиб, мураккаб иерархиявий комплекс яратишда ва модернизация қилишда основы корхилишда илишда илишда илишда илишда илишда илишда алишда\nТижорат ҳамд давлат ташкилот в корхоналарида яратилган дастурья-аппарат мажмуаларига кейинчалик техник хизмат кўрсатиш, бирга ишлаш в қўллаб-қувватлаш, Буюртмачининг бизнес-жараёнларини таҳлил қилишд, улар учуна оптимал ечимня ишлаб чиқаришда, ҳамд мажмуавий лойиҳаларен автоматизациялаштиришни амалг оширишд, бизнинг мутахассисларг, замонавия ускуналарнинг мавжудлига ва улардан фойдаланиш имконияти, замонавийская технология ва стандартлар соҳасидаги билими, тизим интеграторининг амалий тажрибаси ёрдам беради.\nБундай ёндашув, яратилаётган тизимлар функционалининг кейинчалик ривожланишини ҳисобга олган ҳолда, кенгайиш имкониятини ва тизимда мослашувни барпо этишга имконият беради.\nБарча ишланмалар реляцион турдаги МББТ базаси асосида уч босичли архитектура эга Web-технология ёрдамида олиб борилмоқда.\nИшлаб чиқариш жараёнида яратилган Иловаларни ҳар қандай замонавий дастурий-аппаратли платформага ҳеч қандай қийинчиликларсиз кўчириш имконини берувчи юқори даражадаги стандарт тиллар ишлатилади.\nWeb-технологиялардан фойдаланиш нафақат қисқа вақт ичида ахборот тизимларини яратиш имконини беради, балки қўшимча ишончлилик, хафвсизлик, ва жорий қилиш учун тезкорликни таъминлайди.\nУлкан тажриба ва малакага эга бўлган ҳолда, корхонани автоматизациялаштириш бўйича ахборот тизимларини яратишда, ҳамда – электрон ҳужжат алмашинуви, қонунчиликнинг маълумотлар базаси, норматив ҳужжатлар базаси ва бошқа бир қатор шу каби исталган мураккаблик даражасидаги лойиҳаларни амалга оширишга тайёр.\nБизнинг сўнги бир неча йирик лойиҳаларимиз:\nNIHOL-KOMTEX компанияси таклиф этади:\nERP тизимлари ва e-gov лойиҳалари учун интеграцион платформа.\nТашкилотлар ERP-тизимининг интеграцион ечимларини амалга ошириш учун инновацион ягона ечим. Ушбу ечим корхона ресурсларини мутассил мувозанатлаштиришга ва оптималлаштирига қаратилган бўлиб, у барча фаолият йўналишлари учун умумий маълумот ва жараён моделини амалга оширувчи махсус ихтисослашган дастурий таъминот дастурлари орқали амалга оширилади.\nҚўшимча хизмат “Кадрлар менежменти. Ходимларни хисобга олиш”\nХодимлар маълумотларини рақамли форматда бошқариш - давлат бошқарувининг рақамли шаклланиши учун зарур шартдир.\nКадрлар бошқаруви бўйича амалга оширилган ечимлар, рақамли кадрлар тизимини қуриш талаблариги тўлиқ мос келади в давлат бошқаруви ходимларини шакллантиришнинг рақамли бошқарувини таъминлайдиган инновацион рақамли HR воситаларня ўз ичиг олади, жумладанны, кадрлар салоҳияти, истеъдодларня в билит даражаси бўйича маълумотлар асосид мартабасини ривожлантиришний бошқариш, ходимларни ўқитиш в уларнинг ривожланиш динамикасидир.\nСизнинг муаммоларингизни ҳал қилишга ёрдам беришдан мамнун бўламиз!


Триполига зарба берилиши оқибатида 28 курсант ҳалок бўлди\n08:30 / 05.01.2020\n© Manu Brabo/AP Phot\n4 январь кечки пайт Ливия пойтахти Триполидаги ҳарбий коллеж зарбага учраши оқибатида камида 28 кадет ҳалок бўлди, 18 нафари жароҳат олди. Afrigatenews порталининг хабар беришича, бу ҳақда Facebook’да Миллий келишув ҳукумати вакиллари маълум қилишган.\nМаълумотларга кўра, шаҳарнинг коллеж жойлашган Ал-Ҳадба тумани зарбага учраган.\nМиллий келишув ҳукумати талабаларнинг ўлими учун жавобгарликни маршал Халифа Ҳафтар бошчилигидаги Ливия миллий армияси зиммасига юклаган. Кадетлар ҳалок бўлгани маълум қилингандан кейин Триполи, Мисурат ва Зувар шаҳарларида ушбу ҳужумни қораловчи намойишлар бошланган.\nАйни вақтда Ливияда қўшҳокимлик ҳукм сурмоқда: Ғарбда БМТ томонидан тан олинган Фаёз Сарож бошқарувидаги Ливия миллий келишув ҳукумати (пойтахти Триполи) ва шарқда Абдулла Абдурраҳмон ас-Соний бошқарувидаги муваффақт парламент ҳукумати (пойтахти Бенғози). Шарқдаги ҳукумат Халифа Ҳафтар армиясига таянади. 2019 йилнинг апрелида Триполи томон юриш бошлаган Ҳафтар 12 декабрь куни юришнинг ҳал қилувчи босқичи бошланганини эълон қилганди.\n12:10 / 20.01.2020\n02:29 / 13.12.2019\nМаршал Ҳафтар Ливия пойтахти учун ҳал қилувчи жанг бошланганини эълон қилди\n16:25 / 09.07.2019\nЛивиянинг Триполи шаҳри атрофидаги жангларда мингдан ортиқ киши ҳалок бўлди


Бўстонлиқда деярли $2 млнга ерни сотмоқчи бўлганлар ушланди – Газета.uz\nLotinchada 1 май 2021, 15:58 Жамият\nТошкент вилоятининг Бўстонлиқ туманида 10 гектар ерни ноқонуний равишда сотмоқчи бўлганлар ушланди. Бу ҳақда ИИВ матбуот хизматихабар бермоқда.\nВазирлик маълумотларига кўра, 19 апрель куни фуқаро С.Х. ва Х.С Ички ишлар вазирлигига ариза билан мурожаат қилади. Улар ўз аризасида «Муҳаммаджон» исмли шахсга нисбатан қонуний чора кўришни сўрашган. Фуқароларнинг сўзларига кўра, у Бўстонлиқ тумани «Навобод» маҳалласи ҳудудидаги 10 гектар ер майдонини 1млн 900 минг АҚШ долларига ҳокимлик орқали ҳужжатлаштириб бериш шарти билан сотмоқчи бўлган.\nАниқланишича, мазкур ер «AL-INOBAT» МЧЖга тегишли оромгоҳ ва балиқчилик кўли ташкил қилиш учун — Бўстонлиқ туман ҳокимининг 2017 йил 25 октябрдаги 620-сон қарори билан инвестиция киритиш шарти билан ажратилган.\n23 апрель куни Коррупция ва иқтисодий жиноятларга қарши курашиш бошқармаси ходимлари ҳамда Бош прокуратура ҳузуридаги иқтисодий жиноятларга қарши курашиш Департаменти Тошкент вилояти бошқармаси ходимлари томонидан, П.П., Н.М., С.В., Т.А., Ш. К. ҳамда Д.А.лар Тошкент шаҳар Чилонзор тумани, 4-мавзе 65-уй олдидаги автотураргоҳда назоратдаги ариза муаллифларидан С.Х. ва Х.С.дан 50 минг АҚШ доллари олган вақтида ашёвий далиллар билан ушланган.\nҲолат юзасидан Жиноят кодексининг 168-моддаси 4-қисми «а» (жуда кўп миқдорда фирибгарлик) банди билан жиноят иши қўзғатилди. Дастлабки тергов ҳаракатлари олиб борилмоқда.


Тожикистон-Афғонистон чегарасини отлиқ патруллар қўриқлайди\nТожикистон-Афғонистон чегарасида назоратни кучайтириш доирасида 18 от тожик чегарачиларига топширилди.\nОт бўлинмалари чегаранинг Шамсиддини Шоҳин ҳудудидаги бориш қийин чегараларига патруллик қилади.\nИлгари, афғонистонлик наркотрафикчилар давлат чегарасининг бу қисмидан «дўзах элексири»ни Тожикистонга ташиш учун кўпроқ фойдаланган. «Машиналарда бориш қийин бўлган жойларни патруль қилиш мумкин эмас. Ҳозиргача биз тоғли ҳудудларни патруль қилиш учун 18 та от олдик. Бизга яна бир неча от берамиз, отлиқ буюртмалари кўпаяди, деб ваъда беришди», — деди Озодлик билан суҳбатда чегарачилардан бири.\nСовет даврида отлиқ отрядлар Афғонистон билан чегаранинг кўп қисмини қўриқлаган.\nАйни пайтда, Шамсиддин Шоҳин тумани бошлиғи Зафар Гулзоданинг сўзларига кўра, туман ҳудудида янги чегара пости қурилиши давом этмоқда. Янги пост қаерда ва қандай маблағ эвазига қурилаётганини аниқ айтмади.\nАввалроқ Россия президентининг Афғонистон бўйича махсус вакили, Ташқи ишлар вазирлигининг Осиё иккинчи бўлими директори Замир Кабулов Россия иштирокида тожик-афғон чегарасида замонавий чегара пости қурилаётганини айтган эди.\nЯнги чегара пости Афғонистондаги вазиятнинг кескинлашуви фонида қурилмоқда. Америка Қўшма Штатлари ва унинг иттифоқчилари Афғонистон ҳудудидан қўшинларини олиб чиққандан сўнг, бир қатор мамлакатларда террорчи деб тан олинган Толибон кенг кўламли ҳужум уюштирди ва мамлакат ва чегаранинг катта қисмини ўз назоратига олди.\nАфғонистондаги вазият, айниқса, толиблардан қочган афғон ҳарбийлари орқага чекиниб, республика чегарасини кесиб ўтган бир қанча ҳолатлардан сўнг, Тожикистон ҳукуматининг хавотирларини келтириб чиқарди. Натижада, Душанбе Коллектив Хавфсизлик Шартномаси Ташкилотидан чегарани мустаҳкамлашда ёрдам сўради. Расмий маълумотларга кўра, Толибон Афғонистоннинг Тожикистон билан чегарасининг учдан икки қисмини назорат қилади.


Бу эса кексаларга маънавий-руҳий мадад бўлиб, улар қалбидаги шукроналик ва миннатдорлик туйғуларини кучайтираётир.\nҚарияларни қадрлашдек олижаноб мақсад йўлида Самарқанд вилоятининг Пайариқ туманида ҳам қатор ишлар олиб борилмоқда. Аввало, юртимиз бўйлаб амалга оширилаётган ўзгариш ҳамда янгиланишлар бизнинг гўшамизга ҳам ўзгача чирой бағишлаганини, айниқса, қишлоқларимиз чинакам обод манзилларга айланганини таъкидлашни истардим. Киши баҳридилини очадиган сўлим истироҳат боғи, “Ёшлар маркази”, амфитеатр, мусиқали фавворалар, маданият ва аҳоли дам олиш марказлари, бири-биридан кўркам тураржой бинолари, замонавий тиббий, таълим, мусиқа ҳамда санъат масканлари... Санайверсак, адо бўлмайди. Бундай бунёдкорлик, фаровон турмуш аҳоли барча қатлами, хусусан, кекса авлод вакилларини беҳад мамнун этаяпти.\nБугунги кунда туман аҳолисининг 14 минг 700 нафардан зиёди пенсия ва нафақа таъминоти билан қамраб олинган. Уларнинг 12 нафари Иккинчи жаҳон уруши қатнашчиси,\n280 нафардан ортиғи фронт ортида меҳнат қилган фахрийлар ҳисобланади. Дарвоқе, ўнга яқин юз билан юзлашган отахону онахонларимиз бор. Ибратли умр йўлини босиб ўтган, бугун эл-юрт ардоғида яшаётган бу нуронийларни ҳар байрамда совға-салом билан йўқлаш хайрли анъана тусини олган. Мазкур ишларда маҳаллий давлат ҳокимияти органлари, нодавлат нотижорат ташкилотлари вакиллари ҳамда ёшларимиз фаол ва ташаббускор бўлаётгани эътиборга молик. Қолаверса, кексаларга ижтимоий хизмат кўрсатиш тизимини ривожлантириш, уларнинг саломатлигини тиклаш юзасидан белгиланган аниқ манзилли чора-тадбирлар ҳам амалий тасдиғини топаяпти.\nШунингдек, фахрийларимиз учун ҳар йили Тошкент, Самарқанд, Бухоро, Хива сингари юртимизнинг қадимий ҳамда навқирон шаҳарларига саёҳатлар ташкил этилмоқда. Бу гўзал манзиллардаги муқаддас қадамжо ва тарихий обидаларни, истиқлол йилларида қад ростлаган замонавий иншоотларни томоша қилиб қайтган отахону онахонларимизнинг бир олам таассуротларини тинглашнинг ўзи кишига завқ, сурур бахш этади.\nЧиндан ҳам, катта ҳаётий тажрибага эга, бугун давралар тўридан жой олиб, ҳар бир эзгу ишнинг бошида турган, панду насиҳатлари билан ёшларни тўғри йўлга етаклаётган, хонадонларимиз файзи бўлган кекса авлод вакиллари чексиз эътибору ғамхўрлик оғушидалар. Ўз навбатида, улар жамиятда соғлом муҳитни мустаҳкамлаш, ёшларни она-Ватанга, миллий қадриятларимизга садоқат руҳида тарбиялаш ишларига муносиб ҳисса қўшиб келаётганини таъкидлаш ўринлидир.\nИнсон доимо меҳр-эътиборга талпиниб яшайди. Бировдан яхшилик кўрсанг, ширин сўз эшитсанг, кўнглинг тоғдек кўтарилади. Юртимизда кексаларга алоҳида эҳтиром кўрсатиш, ижтимоий қўллаб-қувватлаш давлат сиёсати даражасига кўтарилгани уларнинг умрига умр қўшаётгани, шубҳасиз. Энг муҳими, мана шу эзгулик таъсирида ёшларимиз мўътабар қарияларни рози қилиб, дуосини олишдек улуғ ҳамда савоб ишга интилмоқдалар. Ўлмас қадрият ва анъаналаримиз давом этаяпти.\nМазкур рукндаги бошқа мақолалар: « Ҳар бир фарзанд меҳр ва эътибор оўғшида\tЎзликни англаш саодати »


Uber компанияси АҚШда ҳайдовчисиз таксиларни йўлга қўйди\n19:15 / 14.09.2016\nФото: /Getty Images\n14 сентябрь куни АҚШда автопилот томонидан бошқариладиган таксилар илк марта Питтсбург шаҳри (Пенсильвания штати) кўчаларига чиқди. Бу ҳақида Reuters агентлиги маълум қилди.\nЛойиҳа интернетдан такси буюртма қилиш хизматларини таклиф қилувчи Uber компанияси томонидан йўлга қўйилди. Ҳайдовчисиз таксиларнинг илк йўловчилари журналистлар бўлиб, улар учун махсус намойиш саёҳатлари ташкил этилди.\nБиринчи босқичда Питтсбург аҳолисига ўз-ўзини бошқарувчи таксомоторларнинг тўрттасигина хизмат кўрсатади. Бунда салонда икки киши - ҳайдовчи ва муҳандис бўлади, улар электроника йўлда юзага келган мураккаб вазиятдан чиқишни уддалай олмаган тақдирда, бошқарувни ўз қўлларига олишади.\nUber йўловчиларни ташиш учун Ford Fusion моделидаги автоном бошқарувли автомобилларни танлади. Уларга махсус радарлар, лазер датчиклар ва юқори аниқликдаги оптикага эга камералар ўрнатилди.\nШунингдек компания тез орада бошқа автоном машиналар билан бойишини ҳам маълум қилди. Компания Volvo швед автомобиль ишлаб чиқарувчиси билан ўз-ўзини бошқарувчи машиналарни харид қилиш учун 300 миллион долларлик шартнома имзолади.\nАҚШда 104 ёшли уруш фахрийси коронавирусдан тузалди\n11:50 / 02.04.2020\nАҚШнинг бош инфекционисти ўз номига таҳдидлар олди


20 май 2022, Тошкент вақти: 16:52\nХэбэй вилоятида яна ўнлаб одамларда коронавирус аниқланди.\nХитой сўнгги бир неча ой ичида илк маротаба коронавируснинг жиддий тўлқинига дуч келди. Пойтахт Пекиндан унча узоқ бўлмаган Хэбэй вилоятида яна ўнлаб одамларда коронавирус аниқланди.\nХитой 11 январда Ухан шаҳрида COVID-19га чалинган биринчи одам ўлганини ҳеч бир тарзда эсга олмаётгани ортидан яна янги беморлар пайдо бўлгани ташвиш уйғотмоқда.\nБир йил аввал Хитой матбуоти 61 ёшли эркак номаълум вирусдан вафот этгани тўғрисида илк хабарни тарқатган эди. Хабарда эркак номаълум вирусни Ухандаги ҳайвон бозорида юқтириб олган бўлиши тахмин қилинганди. Ҳозиргача коронавируснинг келиб чиқиши номаълум бўлиб қолмоқда.\nЎшандан бери жаҳонда камида 90 миллон киши COVID-19га чалинди, беморлардан 1 миллион 900 минг нафари вафот этди.\nЖаҳон ҳамжамияти Хитойни вирус ҳақида ўз вақтида маълумот бермаганликда ва маълумотларни яширганликда айблаб келади.\nХитой коронавирусга қарши курашда жиддий муваффақиятга эришди. Сўнгги беш ойдан бери илк маротаба Хэбэй вилоятининг Шицзячжуан ва Синтай шаҳарларида коронавируснинг янги тўлқини аниқланди.


Биз ёш тадбиркорлар – Президентимиз ишончини албатта оқлаймиз! | O'zLiDeP\nБиз ёш тадбиркорлар – Президентимиз ишончини албатта оқлаймиз!\nМуҳтарам Президентимизнинг Парламентга қилган Мурожаатларини тинглар эканман, бир вақтлар мен учун орзу бўлган иннавционли бизнес режамни амалга ошириш фурсати етганини англадим. Эндиликда, эскича услубда ишлашдан вос кечиб, замонавий технологиялар асосида аҳолига хизмат кўрсатиш ва ишлаб чиқаришни йўлга қўйиш ва ёши улуғ тадбиркорларга ўрнак бўлиш биз ёш тадбиркорларнинг асосий мақсадимизга айланиши зарур.\nПрезидентимиз мазкур йиғилишда янги – 2018 йилга юртимизда “Фаол тадбиркорлик, инновацион ғоялар ва технологияларни қўллаб-қувватлаш йили” деб ном берилишининг ўзиёқ келгуси йилда Ўзбекистонда иқтисодий ривожланиш ақл бовар қилмас даражада ўсишига ишончим комил. Бу комиллик ва ривожланишда мен истиқлол фарзанди сифатида ўзимнинг янги иннавацион ғоя ва мақсадларим билан хисса қўшиш олий истагимдир.\nҲозирги кунда “Hend in hend” номли хусусий корхонада фаолият олиб бормоқдаман ҳамда 3 та коллеж битирувчиларини иш билан бандлигини таъминлаганман. 2018 йилда иш фаолиятимни кенгайтириш билан бир қаторда янги соҳаларда ҳам ўзимни синаб кўрмоқчиман. Хусусан, ерёнғоқ маҳсулотини етиштириш ҳамда экпортбоп маҳсулот сифатида қадоқланишни йўлга қўйиш ва сотувини амалга ошириш бўйича бизнес режа ишлаб чиққанман. Коллеж битирувчиларини бир қанчасини иш билан таъминлаш истагим бор.\nИкки йил давомида барча тадбиркорлик субъектларининг молиявий-хўжалик фаолиятини текширишнинг тўхтатилиши ҳам биз тадбиркорларга билдирилган ишонч деб ўйлайман.\nМуҳими ҳаракат, меҳнат ва келажакка ишончни кўрган тадбиркор замони келди.\n“Ёш либераллар” клуби таркибидаги “Келажак депутатлари” гуруҳи аъзоси,


Сурия курдлари Туркиянинг Жараблусга ҳужуми оқибатида тинч аҳоли вакиллари ҳалок бўлганини маълум қилди\n19:34 / 24.08.2016 8409\nТуркия ҳарбийларининг Сурия шимолидаги Жараблус шаҳрига берган ҳаво зарбалари оқибатида тинч аҳолининг 29 нафар вакили ҳалок бўлган. Бу ҳақда Сурия Курдистони бошқаруви вакили маълум қилган.\n"29 киши Туркия ҳурбийлари Жаралбусни ўққа тутиши оқибатида ҳалок бўлди. Яна 3 минг киши Жараблусдан Манбиж шаҳрига қочиб ўтди", дейилган хабарда.\nБундан олдинроқ Туркия армияси ва самолётлари АҚШ бошчилигидаги коалиция билан ҳамкорликда Сурия шимолидаги Жараблус шаҳрини ИШИДдан озод этиш учун амалиёт ўтказишга киришгани маълум қилинганди. Туркиянинг ўнлаб танклари бошқа ҳарбий техникалар ҳамроҳлигида Сурия чегарасини кесиб ўтган.\nСурия курдлари Туркиянинг юриши муваффақиятли чиқишига ишончсизлик билан қарамоқда.\n"Туркиянинг ҳарбий амалиёти - қўшни давлат ҳудудини босиб олишга қаратилган. Албатта, биз уларга қарши турамиз. Бизнинг раҳбариятимиз зарур чораларни кўради", деган Курдлар демократик иттифоқи партиясининг Москвадаги вакили Абдислом Али "Интерфакс" агентлигига.\nУ ИШИДга қарши кураш Туркиянинг Жараблусга юриши учун бир баҳона эканини таъкидлаган.\nБундан олдинроқ, Сурия ТИВ Туркиянинг юришини ўз ҳудудига бостириб кириш сифатида баҳолаб, бу ҳаракатни қоралаб чиққанди.\nТуркия Макроннинг Сурия курдлари билан мулоқотга доир таклифини рад этди\nСурия курдлари Раққани озод этиш учун ҳужум бошламоқда\nМосква Туркияни Суриядаги вазиятни беқарорлаштирмасликка чақирди


Молиявий истеъмол кредити бу – ўз фаолияти натижасида даромад олувчи жисмоний шахсга унинг истеъмол эҳтиёжларини қондириш мақсадида фақат Ўзбекистонда ишлаб чиқарилган товарлар (хизматлар) сотиб олиш учун ажратиладиган кредит.\nМолиявий истеъмол кредитлари сотиб олинаётган товар ёки хизматларнинг 100 фоизи миқдорида ажаратилади. Ўзбекистон Республикасида ишлаб чиқарилган, жисмоний шахс эҳтиёжлари учун хизмат қиладиган товарлар, иш ёки хизматлар кредит объекти бўлиши мумкин. Истеъмол кредити товар етказиб берувчи ёки хизмат кўрсатувчи корхона ҳисоб рақамига пул ўтказиш йўли билан энг кам ойлик иш хақининг 300 баробаригача миқдорда ажратилади.\nМолиявий Истеъмол кредити ажратилиши ва қайтарилиши миллий валюта - "сўм"да амалга оширилади.\nКредит мақсадлари ва миқдорлари:\nУйжиҳозлариучун (барчатурдагимебеллар, гиламлар, ванна, раковина, пардаларвабошқалар).\nОргтехникавамаишийбуюмларучун(компьютер,телевизор,газ плита,кондиционер,духовка вабошқалар)\nСпорт, фитнес анжомларисотиболишучун\nМотоцикл ва велосипедлар сотиб олиш учун\nЕнгил турдаги транспорт воситаларини сотиб олиш учун (бирламчи ва иккиламчи бозордан автотранспорт воситаларини харид қилиш учун кредит ажратиш банкнинг алоҳида ички меъёрий ҳужжатлар билан тартибга солинади).\nХонадонга газ, электр, сувтуширишхизматлариучун\nДаволанишхизматлари (даволаниш, тишқўйиш операциясивабошқаларучун)\nЧет элгаборибкелишучун авиа ва поезд чипталаринисотиболишучун\nАвтотранспорт воситаларига метан, пропан газ мосламалариниўрнатиш хизматларитўловиучун\nСотиб олинадиган товар (иш, хизмат) қийматидан келиб чиқиб бироқ ЭКОИҲнинг 300\nБаробаридан ошмаган миқдорда\nМолиявий истеъмол кредитига қуйидагилардан кам бўлмаган йиллик фоиз ставкаси белгиланади:\nЙиллик фоиз ставка\n(1 йилдан ортиқ)\nБанкнинг корпоратив мижозларига янада қулайлик яратиш мақсадида корпоратив мижозларнинг ишчи ходимларига қуйдаги шартлар асосида молиявий истеъмол кредитлари ажратилади\nИстеъмол кредитини олиш учун тақдим этиладиган хужжатлар:\n- қарз олувчи (лозим бўлса биргаликда қарз олувчилар)нинг шахсини тасдиқловчи ҳужжат нусхаси;\n- даромадлари тўғрисида маълумотнома;\n- агарда биргаликда қарз олувчилар расмийлаштирилиши талаб этилса, у ҳолда биргаликда қарз олувчиларнинг ҳам юқоридаги ҳужжатлари;\n- кафиллик берувчи фуқароларнинг шахсини тасдиқловчи ҳужжат нусхаси ва даромад манбалари (корпоратив мижозларнинг ходимлари учун кредит таъминоти сифатида корпоратив мижознинг кафиллик шартномаси);\n- товар (ишлар ёки хизматлар) сотиб олиш учун ишлаб чиқарувчи ва реализация қилувчи (хизмат кўрсатувчи) корхона ва ташкилотлар билан мижоз ўртасида тузилган шартнома (нусхаси олиниб, асли қайтарилади);\n- ажратиладиган истеъмол кредити таъминоти учун қарздор томонидан тақдим қилинадиган таъминот тури бўйича ҳужжатлар.


Маданият — Страница 2\nДунё ҳамжамияти мамлакатимиз тараққиётининг бугунги босқичида юртимизда амалга оширилаётган кенг қамровли ислоҳотларни ҳеч бир муболағасиз “ўзбек баҳори”га қиёслаётганлари бежиз эмас.\nУмумхалқ сайлига чорланган бағдодликлар ҳар бир маҳалла ва қишлоқлар, кўчалар, хонадонларда акс этган байрам шукуҳи ва файзини ҳис этдилар.\nСанъат ва ҳунарнинг уйғун ифодаси\n26.03.2019 Муаллиф Маъмура АБДУРАХИМОВА\nФарғона водийсининг шарқдан ғарбга, шимолдан жанубга олиб борадиган йўллари кесишган чорраҳада Марғилон жойлашган.\nЭжаларим, бормисиз, омонмисиз…\n11.02.2019 Муаллиф Маъмура АБДУРАХИМОВА\nҚирғиз эли манглайига Яратганнинг ўзи Чингиз Айтматовдек буюк ёзувчини ато этди. Тўғри, бу халқнинг истеъдодли, беназир фарзандлари кўп.\nОзоданинг қўшиқлари грузияда янгради\n05.02.2019 Муаллиф Шоҳсанам ЭШМАТОВА\nОзода ўтган йили Грузия давлатининг Батуми шаҳрида бўлиб ўтган халқаро танловда анъанавий хонандалик бўйича олий ўринни қўлга киритиб қайтди.\n16.01.2019 Муаллиф Мадаминжон СОЛИЖОНОВ\nБу қутлуғ сана мамлакатимизда ватанпарварлик, она-юртга садоқат, мардлик ва жасурлик каби эзгу қадриятларни, халқимизга, буюк аждодларимизнинг муносиб ворисларига хос бўлган юксак фуқаролик фазилатларини ўзида мужассам этадиган том маънодаги умумхалқ байрамига айланди.\nПрезидент арчаси – қувончлар дебочаси\n05.01.2019 Муаллиф Мадаминжон СОЛИЖОНОВ\nЯнги йил тантаналарининг шукуҳи ўзгача. Шу боис уни ҳар доим орзиқиб кутамиз. Бунда айниқса, болажонларнинг қувончи чексиз бўлади.\n“Президент арчаси” тадбирлари\n26.12.2018 Муаллиф Мадаминжон СОЛИЖОНОВ\nВилоятимизда янги йил байрамига тайёргарлик кўриш, уни юқори савияда ўтказиш, жамоат тартибини сақлаш ва аҳоли хавфсизлигини таъминлаш юзасидан барча дахлдор идора ва ташкилотлар иштирокида бир қатор чора-тадбирлар ишга солинди.\nДунё миқёсида эътирофга сазовор мерос\n26.12.2018 Муаллиф Маъмура АБДУРАХИМОВА\nОна Ватанимиз ҳудудида жойлашган, узоқ йиллик тарихга эга бўлган моддий маданий мерос объектлари халқимизнинг умуммиллий бойлиги саналади.


Ҳокимликлар депутатлар билан келишмасдан маҳаллий бюджетларга ўзгартишлар киритгани аниқланди\n23:59 / 01.06.2020\nОлий Мажлис Қонунчилик палатаси депутати Алишер Ҳамроевнинг таъкидлашича, 2020 йилнинг биринчи чорагида Ҳисоб палатаси томонидан ўтказилган назорат тадбирлари давомида маҳаллий ҳокимликлар халқ депутатлари маҳаллий кенгашлари билан келишмаган ҳолда маҳаллий бюджетларга ўзгартишлар киритганлиги аниқланган.\nАлишер Ҳамроев, депутат:\n– Биз ўтган йили биринчи маротаба давлат бюджетини қонун шаклида қабул қилдик. Бу эса муҳим молиявий ҳужжатнинг мақоми ва аҳамиятини оширди. Лекин менинг фикримча, давлат бюджетида ҳали ҳам шаффофлик, бюджет интизоми ҳамда ҳисобдорлик етарли эмас. Жумладан, маҳаллий ҳокимликлар халқ депутатлари маҳаллий кенгашлари билан келишмаган ҳолда маҳаллий бюджетларга ўзгартишлар киритганлиги Ҳисоб палатаси томонидан аниқланган.\nКелгусида бундай ҳолатларнинг олдини олишда масъул вазирлик ва идоралар масъулияти ва жавобгарлигини ошириш керак. Парламент ҳам мазкур йўналишда қонун ҳужжатларига ўзгартиш киритиши лозим.\nОлий Мажлис Қонунчилик палатасининг хабар беришича, қуйи палатадаги муҳокамалар чоғида депутатлар давлат бюджетининг ва давлат мақсадли жамғармалари бюджетларининг 2019 йил ҳамда 2020 йилнинг биринчи чорагидаги ижроси тўғрисидаги ҳисоботларни кўриб чиқиш чоғида ўз электоратлари томонидан жойларда кўтарилаётган қатор савол ва таклифларни ўртага ташлашган.\nБотир Мардаев, депутат:\n– Ҳисоб палатаси томонидан 2019 йилда бюджет маблағларининг бирламчи тақсимловчилари соҳага ажратилган бюджет маблағларидан қанчалик мақсадли фойдалангани ўрганилганда бир қатор давлат муассасаларида маблағлардан бюджет интизоми бузилган ҳолда фойдаланганлик фактлари аниқланган.\nБугун ялпи йиғилишда молия вазири олдига ана шундай муаммолар ҳақидаги масалани қўйдик. Уларнинг ечими бўйича фикр алмашдик. Ҳар бир вазирлик таркибида ички молиявий назорат тизими, яъни ички Аудит ташкил қилинган, бунинг учун етарли штатлар, маблағ ажратилган. Келгусида ана шу имкониятлардан кенг фойдаланиш лозим.\nНаврўз Юсупов, депутат:\n– Давлат бюджети ижроси тўғрисидаги ҳисоботлар сиёсий партиялар фракциялари, қўмиталарда атрофлича кўриб чиқилди. Бу жараёнда ҳукумат вакилларидан қўшимча маълумотлар ҳам олдик. Ҳисоботни таҳлил қилиш чоғида айрим масалалар ҳам кўзга ташланди. Жумладан, Давлат божхона қўмитаси томонидан бюджетга ўтказилиши лозим бўлган маблағларнинг кечиктириб ўтказилгани маълум бўлди.\nМазкур масала юзасидан қўмита раҳбарияти билан ўтказилган муҳокамалар жараёнида божхона органлари томонидан ундирилаётган маблағларни автоматик тарзда давлат бюджетига ўтказилишига келишиб олинди ва буни амалга ошириш учун қонунчиликка тегишли ўзгартишлар киритиш ва махсус электрон дастур ишлаб чиқилиши лозимлиги қайд этилди.\nИномжон Қудратов, депутат:\n– Охирги йилларда маҳаллий бюджетлар мустақиллиги оширилди, республика бюджети ҳар бир вазирлик кесимида қабул қилинди. Парламентга ҳар бир вазирлик ва идораларнинг бюджет маблағларини мақсадли ва самарали фойдаланилиши ҳамда эришилаётган натижалари тўғрисида ахборотларини эшитиш бўйича қўшимча ваколатлар берилди.\nШу билан бир қаторда, ҳудудларга янги мактаб, боғча, тиббиёт муассасаси, кўприк қуриш ёки мавжудларини таъмирлаш каби давлат бюджетидан ажратиладиган капитал қўйилмалар миқдори қайси мезонлар орқали тақсимланаётганлиги ҳанузгача мавҳум бўлиб қолмоқда. Натижада ажратилаётган маблағлар у ерда яшаётган аҳоли сонига уларнинг реал талабига мутаносиб бўлмай қолаётган ҳолатлар ҳам мавжуд.\nШундан келиб чиқиб, бюджет ва мақсадли жамғармалар маблағлари ҳисобидан амалга ошириладиган объектлар қурилишини давлат бюджети тўғрисидаги қонун билан тасдиқлаб қўйилса мақсадга муфовиқ бўларди. Бу ишларни амалга ошириш учун парламентдан қандай амалий ёрдам керак бўлса – биз тайёрмиз.\nФирдавс Шарипов, депутат:\n– Молия соҳасида олиб борилаётган ислоҳотлар иқтисодиётни либераллаштириш, молия тизимини жаҳон стандартларига мувофиқлаштиришга хизмат қилмоқда. Давлат бюджетининг барча жараёни хусусан, бюджет ташкилотларининг ҳисоботи ҳам электрон дастур орқали амалга оширилмоқда. Ҳисоб палатаси ҳам ушбу электрон дастурлардан фойдаланган ҳолда фаолият олиб бормоқда, доимий назоратни амалга оширмоқда. Электрон дастурлардан фойдаланиш ҳар қандай ҳисоботларни қисқа муддатларда тайёрлаш ва қайта ишлаш имконини беради.\nШунга қарамасдан, бугунги тезкор ислоҳотлар даврида 2019 йилги Давлат бюджети ва давлат мақсадли жамғармалари бюджетларининг ижроси тўғрисидаги йиллик ҳисобот май ойининг иккинчи ярмида кўриб чиқилаяпти. Бу эса фракцияларда, қўмиталарда ва палата йиғилишида ҳисоботни кўриб чиқиш жараёнида кўтарилган масалалар, кўплаб фойдали таклифларни жорий йилги бюджет ижросини таъминлашда эътиборга олинишига салбий таъсир қилади.\nЮқоридагилардан келиб чиқиб, ҳар йили Давлат бюджетининг ижроси тўғрисидаги йиллик ҳисоботни ҳисобот йилидан кейинги йилнинг 25 мартидан, чораклик ҳисоботларни эса ҳисобот давридан кейинги ойнинг 10 санасидан кечиктирмай Олий Мажлис Қонунчилик палатасига киритиш фойдали бўлади деб ҳисоблаймиз.\nМухтор Ҳожиматов, депутат:\n– Сўнгги йилларда мамлакатимизда қурилиш кўлами тобора кенгайиб бормоқда. 2017-2019 йилларда, 2010-2013 йилларга нисбатан қарийиб 3,5 баробар кўп қурилиш ишлари амалга оширилгани фикримиз далилидир.\nБу қурилишларнинг аксарияти бюджет маблағлари ҳамда Ҳукумат кафолати остида халқаро молиявий инситутлардан жалб қилинган маблағлар ҳисобига амалга оширилмоқда. Бунда ижтимоий объектлар ҳам салмоқли қисмни эгаллайди.\nШу билан бир қаторда, қурилиш объектлари харажатларида камомад ва ўзлаштиришлар кўплиги аниқланмоқда. Объектлар халқаро стандартлар ва талабларга жавоб берадиган даражада сифатли ва пишиқ қурилаётганлиги ҳам катта савол остида қолмоқда.\nМамлакатимизда қурилишга ажратилаётган марказлашган инвестиция маблағларидан мақсадли ва самарали фойдаланишни таъминлайдиган бозор муносабатлари қанчалик тўғри шакллантирилган? Пудратчилар ўртасидаги тендер савдолари қачон шаффоф ва коррупциядан холи бўлади? Қурилиш объектларини лойиҳалаштирган, қурган ва уни қабул қилган шахслар жавобгарлигини янада ошириш учун қонунчиликка қандай ўзгартиришлар киритиш лозим?\nҚурилишда бюджет маблағларидан мақсадли фойдаланиш устидан таъсирчан чоралар ишлаб чиқиш зарурати мавжуд.\n23:33 / 01.06.2020\n2019 йилда бюджет ташкилотларида 30 млрд. сўм ўзлаштирилгани маълум қилинди\n09:19 / 28.05.2020\nБюджет ташкилотларининг чет эл валютасидаги операциялари Молия вазирлиги Ғазначилиги томонидан амалга оширилади\n07:31 / 21.05.2020\nДавлат органларига бюджетдан ажратиладиган маблағлар миқдори кўпайтирилди\n21:07 / 05.05.2020\nЎзбекистонда йил бошидан бери солиқ тушумлари прогнози ортиғи билан бажарилаётгани маълум бўлди


Абдулла Қодирий яшаган уй бузиладими? - Халқ сўзи\nАбдулла Қодирий яшаган уй бузиладими?\n12:18 12 Август 2019 Жамият\nТошкент шаҳар ҳокимлиги машҳур ўзбек ёзувчиси Абдулла Қодирий яшаган уй бузилиши ҳақидаги маълумотларни рад этиб чиқди. Бу ҳақда ҳокимлик матбуот хизмати хабар берди.\nПойтахт маъмурияти бу ерда адибнинг уй музейи ва боғ, қолаверса, кутубхона ва анжуманлар зали ташкил этилиши режалаштирилаётганини маълум қилди.\n“Мазкур ишларни олиб бориш учун айни пайтда ёзувчининг авлодлари истиқмоат қилиб келаётган айрим иморатларни бузиш керак. Бу ишлар Қодирийнинг қариндошлари розилигисиз қилинмайди”, - дейилади хабарда.\n“Тўғрисини айтганда, узоқ йиллар давомида яшаган ҳовлимизни тарк этиш жуда оғир. Бизга жуда қийин бўлади. Лекин асосий вазифамиз уй музейни тиклаш ва бу ерда боғ яратишдир”, - деди ёзувчининг невараси Хондамир Қодирий.\nАдибнинг эвараси Отабек Одиловнинг сўзларига кўра, айни пайтда Абдулла Қодирийнинг барча авлодлари шу жойда истиқомат қилишади, уларнинг ҳаммаси музейнинг тўлақонли фаолиятини ташкил этиш таклифи билан чиқишган.\nУнинг айтишича, ушбу ишлар муносабати билан тўққизта уйни “снос” қилиш режалаштирилмоқда. Ушбу ҳудудда ҳаммаси бўлиб 15 ёки 16 та хонадон бор. Тошкент ҳокими уларнинг барчасига қариндошлари яқинига кўчиб ўтишни таклиф этган.\nОдилов музейнинг ўзи бузилмаслиги, қурувчилар унинг бирор ғиштига тегмаганини қўшимча қилган.\nУшбу ишларни шу йил декабрь ойи охиригача якунлаш кўзда тутилган.


Яккабоғда кўприк қурилиши материал кечиккани сабаб тўхтаб қолди: табиат буни ҳисобга олармикан?\n11:55 / 04.04.2021\nЯккабоғ тумани Гулистон маҳалласини иккига бўлиб турган дарё устидаги кўприкни сел олиб кетгач, аҳоли анча қийналиб қолган. Бир муддат аввал кўприк тикланиши бошланган эди, бироқ бугунги кунда қурилиш ишлари уларга номаълум сабабларга кўра тўхтаб қолган.\nKun.uz ҳолатни ўрганиш мақсадида Қашқадарё вилоятининг Яккабоғ туманида бўлди.\nДарҳақиқат, халқ тили билан айтганда, Қизилдарёнинг ўзани анчагина кенг экан. Айниқса, ёғин-сочинли мавсумда сув сатҳи кўтарилиб, аҳолига ноқулайлик туғдириб келган.\nМаҳалла фаоли Тоҳир Донаев мазкур кўприкни икки йил аввал сел олиб кетганини айтди. Маълум бўлишича, айнан шу кўприк орқали бир неча қишлоқ ва кўча аҳолиси Эски Яккабоғ шаҳарчасига чиқишган. Фаолнинг айтишича, мактаб ўқувчилари ўтиб-қайтишда қийналиб қолгани сабабли 2020 йилда маҳалла аҳлининг саъй-ҳаракати билан кўприк ўрни бироз тартибга келтирилган. Аммо бу «қўлбола кўприк»нинг бардоши бир марта сел келгунича экани кўриниб турибди.\n«Дарёга яқин ҳудудда яшайман. Яқин эллик йил мобайнида бунчалик катта сел келганини кўрмагандим. Эллик-олтмиш йиллик катта кўприкни бир соат ичида олиб кетганига гувоҳ бўлдик. Мақсадимиз, мана шу кўприкни тезроқ қуриб беришсин. Дарёнинг нариги томонида яшаётганлар фарзандини мактабга жўнатишга қўрқиб қолган. Шу ергача келиб, болаларни ўтказиб қўйишади.\nМана, бир йилдан бери усталар келиб қўл учида ишлаб, яна кўринмай кетишади. Мана, озми-кўпми иш олиб борилди, бетон қуйишди. Яна ёғинли мавсум бошланяпти, агар шу кунларда сел келса, мана шунча меҳнат ҳавога совурилади», — дейди Хайринисо Ражабова.\nГулистон маҳалласининг яна бир фаоли Жамолиддин Камолов ҳам қурилиш соҳасидан хабардор эканини айтди. У кишининг сўзларига кўра, айни вақтда дарё ўзани ёпиб қўйилган. Сел йўли тўсилиб қолгани сабабли, исталган вақтда қилинган ишни сув олиб кетиши мумкин. Кўприкнинг ҳимоя қатлами ҳам қилинмаган. Ушбу ҳолат ҳам жиддий оқибатларга олиб келиши мумкинлиги айтилди.\n«Сарфланган маблағ исроф бўлишига ачинаман», дейди Жамолиддин ака.\nУнинг қўшимча қилишича, дарёнинг юқори қисмида завод ҳам қурилган бўлиб, дарё ичидан тош-шағал олинмоқда. Айнан бу ҳолат ҳам табиийликнинг йўқолишига, дарё ўзани пасайиб, сел йўли бузилишига хизмат қилади.\nУмуман, ҳудуд аҳолиси ҳозирги вақтда кўприк қуриш бошланган бўлса-да, номаълум сабабларга кўра иш тўхтаб қолганидан ташвишда. Чунки икки йил аввал келган катта сел оқибатида мустаҳкам, деб ҳисобланган кўприк оқиб кетган. Шундай экан, баҳор ёмғирлари натижасидаги эҳтимолий сел қўлбола кўприкни ҳам оқизиб кетиши ҳеч гап эмас. Бу дегани, катта бир маҳалланинг ярми узоқ муддатга оғир шароитга тушиб қолиши мумкин.\nШундай бир пайтда кўприк қурилишининг ҳам яна орқага чўзилиб кетиш эҳтимоли йўқ эмас.\nКўприк қурилишининг нега тўхтаб қолганини билиш мақсадида Яккабоғ туман ҳокимлигида бўлдик. Вазият бўйича туман ҳокими ўринбосари Шуҳрат Мусурмонов маълумот берди.\nМутасаддининг сўзларига кўра, 2020 йилда туманда иккита ҳудудда кўприк қурилиши режалаштирилган бўлиб, хусусан, Гулистон маҳалласидаги кўприк қурилишига 1 млрд 700 млн сўм ажратилган. Қурилиш ишлари «Равшан Зар» шуъба хўжалик жамиятига топширилган. Кўприк жорий йилнинг иккинчи чорагида фойдаланишга топширилиши режалаштириляпти.\nҲоким ўринбосари 2021 йил давлат дастурига асосан айнан Гулистон маҳалласидаги 25та хўжаликни сел сувидан муҳофаза қилиш ҳамда дарёнинг ўнг қирғоғидан 600 метр масофани ростлаш, темир-бетон билан ҳимоя қилиш кўзда тутилгани ҳақида маълумот берди.\n10-15 кундан бери Гулистон маҳалласидаги кўприк қурилиши тўхтаб қолганига изоҳ бераркан, ҳоким ўринбосари қурилиш корхонаси томонидан керакли маҳсулотлар ўз вақтида етказиб келишда муаммолар кузатилаётганини айтди.\n2021 йилнинг биринчи чораги ҳам ўтиб бўлди. Ҳоким ўринбосари эса кўприк қурилиши иккинчи чоракда якунланиши ҳақида маълумот бермоқда. Ваҳоланки, қурилиш материаллари кечикаётганини Мусурмоновнинг ўзи ҳам тасдиқлаб турибди. Савол туғилади, ҳақиқатан ҳам иккинчи чоракда кўприк қурилишига мутасаддилар улгура олармикан? Маҳалла фаоллари айтганидек, бирор кун сел кўтарилиши шу вақтгача бажарилган ишларга зарар етказмасмикан?\nДарвоқе, Яккабоғдан қайтганимизга ҳам икки ҳафтача бўлди. Гулистонликлар телефон орқали биз билан боғланиб, қурувчилардан ҳануз дарак бўлмаётганини хабар беришди. Ёмони, яқинда кузатилган ёғингарчилик «қўлбола кўприк»ни ювиб кетгани, аҳолининг ўтиб-қайтишида яна муаммо пайдо бўлганини билдиришди.\nKun.uz мавзуга яна қайтади.\nТасвирчи ва монтаж устаси – Фахриддин Ҳотамов.\n16:08 / 06.04.2021\nШаҳрихондаги алвастикўприк ўрнига янги кўприк қурилиб, фойдаланишга топширилди\n19:44 / 05.04.2021\nТошкент вилоятида 2та ер усти кўприклари қурилади\n07:55 / 01.04.2021\n«Қўйлиқ» кўприги 20 кунга ёпилади\n10:54 / 31.03.2021\nНаманган вилоятида аёл икки нафар фарзандини кўприкдан ташламоқчи бўлди


Эртага Ўзбекистонда об-ҳаво бироз булутли бўлади | Qalampir.uz\nЭртага Ўзбекистонда об-ҳаво бироз булутли бўлади\nБу қизиқ\t13 Октябрь 14:25 6529\nТошкент шаҳрида ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 7-9° илиқ, кундузи 21-23° бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7° илиқ, кундузи 20-25° бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10° илиқ, кундузи 20-25° бўлади.\nТошкент, Сирдарё, Самарқанд, Жиззах вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10° илиқ, кундузи 20-25° бўлади.\nҚашқадарё, Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10° илиқ, кундузи 20-25° бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 3-8° илиқ, кундузи 17-22° бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 2-7° илиқ, кундузи 12-17° илиқ бўлади.\n16 Октябрь 18:33 56501\n17 Октябрь 14:14 55956\n16 Октябрь 18:34 41954\n17 Октябрь 09:05 41428\n16 Октябрь 21:37 38128


Фото: Ўзбекистон президентлигига номзод Нарзулло Обломуродов сайловда овоз берди - Daryo\n09:46, 24.10.2021 30533\nФото: Ўзбекистон президентлигига номзод Нарзулло Обломуродов сайловда овоз берди\nЎзбекистон Экологик партиясидан президентликка номзод сифатида кўрсатилган Нарзулло Обломуродов Тошкентнинг Янги ҳаёт туманидаги 579-сайлов участкасида овоз берди, дея хабар бермоқда «Дарё» мухбири. Унга рафиқаси Ф.Раҳматова ва оиласининг бошқа аъзолари ҳамроҳлик қилган.\nПрезидентликка номзод Нарзулло Обломуродов рафиқаси Ф.Раҳматова билан.\nПрезидентликка номзод Нарзулло Обломуродовнинг рафиқаси Ф.Раҳматова овоз бермоқда.\nОвоз бериш жараёнида номзод Нарзулло Обломуродовнинг отаси ҳам қатнашди.\nНарзулло Обломуродов ва унинг оила аъзолари.\nМавзуга доир: Ўзбекистон президентлигига беш номзод. Уларга қандай таърифлар берилганди?\nМаълумот учун, Нарзулло Обломуродов 1975 йил 22 январда Самарқанд вилоятининг Ургут туманида ўқитувчи оиласида туғилган. Миллати — ўзбек, маълумоти — олий. 1996 йилда Жаҳон иқтисодиёти ва дипломатия университетини, 2000 йилда Бирмингем (Буюк Британия) университетини тамомлаган. Ихтисослиги — иқтисодчи. Иқтисод фанлари номзоди, доцент.\nНарзулло Обломуродов илк меҳнат фаолиятини 1996 йилда Deloitte and Touche халқаро аудиторлик ташкилотида бошлаган, Миллий банкда давом эттирган. 2001—2008 йилларда Марказий ҳузуридаги илмий-тадқиқот марказида, Банклар ассоциацияси ва Республика фонд биржасида масъул лавозимларда ишлаган. 2008—2017 йилларда Тошкент тўқимачилик ва енгил саноат институти, Тошкент молия институтида кафедра мудири, факультет декани лавозимларида фаолият юритган.\n2017—2020 йилларда Президент администрациясида масъул лавозимларда фаолият юритган. 2020—2021 йилларда Ўзбекистон Экология ва атроф-муҳитни муҳофаза қилиш давлат қўмитаси раиси биринчи ўринбосари сифатида ишлаган. Нарзулло Обломуродов 2021 йил февралдан Ўзбекистон Экологик партияси Марказий Кенгаши Ижроия қўмитаси раиси лавозимида фаолият юритмоқда. «Мўйноққа мадад» хайрия веломарафони, «Дарахт экинг» акцияси каби лойиҳалар муаллифи.\nНарзулло Обломуродов 2019 йилда «Содиқ хизматлари учун» медали билан тақдирланган. Оилали, икки ўғил ва бир қизи бор. Рафиқаси Ф.Раҳматова Тошкент тиббиёт академияси докторанти.\n11:39, 18.11.2021 163335\n07:07, 15.11.2021 139073\n16:52, 02.12.2021 120606\n17:37 Бугун 760\n17:24 Бугун 5812\n17:09 Бугун 6334\n16:54 Бугун 2170\n10:36, 06.12.2021 99759\n23:11, 05.12.2021 81195\n23:45, 05.12.2021 77357\n08:04 Бугун 72906


Бишкекда уч номаълум кимса гўдакни онасининг қўлидан юлқиб олиб қочди… - 12 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 12 » Бишкекда уч номаълум кимса гўдакни онасининг қўлидан юлқиб олиб қочди…\nКуни кеча маҳаллий вақт билан соат 19: 35 да аёл киши ҳуқуқни муҳофаза қилиш ташкилоти ходимларига мурожаат этиб, катта кўчада уч нафар номаълум кимсалар қўлидаги гўдагини юлқиб олиб қочганини баён қилди. Шу заҳоти милиция ходимлари қўлга олиш операцияси режасини тузишди. Бу ишда ҳуқуқни муҳофаза қилиш ташкилоти ходимларига «Хавфсиз шаҳар» деб номланган кузатув камералари ёрдам берди. Кўрибсизки, ярим соат ичида «Фольксваген Венто» автомобили жойлашган манзил аниқланиб, кўз очиб юмгунча худди ўша уч нафар бола ўғриси тутилди. Ўғрилар болани худди шу автомобилда олиб қочган экан.\nАйни пайтда ўғрилар Бишкек шаҳар ички ишлар бошқармаси ихтиёрига топширилган.


Яхши ният ярим давлат\n18:10 07 Апрель 2018 1816\nҲақиқатан, Аллоҳга чин бандалик яхши, эзгу ишлар қилиш билан белгиланади. Амалларнинг оқибати эса инсон қиладиган ниятга боғлиқдир. Аллоҳ таоло Ўз бандаларини фақат эзгу ишлар қилишга чорлаб, бундай дейди:\n“Бас, кимки Парвардигори билан мулоқотда бўлишдан умидвор бўлса, у ҳолда эзгу амал қилсин ва Парвардигорига ибодат қилишда ҳеч кимни (Унга) шерик қилмасин” ! Каҳф сураси, 110-оят.\nШунинг учун ҳар бир банданинг чинакам маърифатга эришиш учун биринчи навбатда солиҳ амаллар қилишга ўтиши лозим. Унинг амаллари ниятига боғлиқ бўлгани учун ният нима эканини ҳам билиши ўта муҳимдир. “Ният” сўзи луғатда “бирор нарсани қасд қилиш” маъносини билдиради, шариатда эса бир нарсани амалга боғлаб қасд қилиш “ният” дейилади.\nДеярли барча ҳадис китобларини Пайғамбаримиз Муҳаммад алайҳиссаломнинг ушбу ҳадислари билан бошлаш муҳаддислар анъанасига кирган: Умар ибн Хаттобдан (розияллоҳу анҳу) ривоят қилинади: “Расулуллоҳнинг (соллаллоҳу алайҳи ва саллам) бундай деганларини эшитдим: “Амаллар фақат ниятга боғлиқдир. Ҳар кимга ният қилгани бўлади”. Имом Бухорий ва Муслим ривояти.\nИслом дини таълимотига кўра, ҳар бир нарсада ният шарт. Кўпчилик фақиҳлар ҳар бир амалда ният фарз, дейишган. Банда ниятини яхшилаш билан ўз эҳтиёжи, талаби йўлидаги барча иш ва ҳаракатларидан савоб олади, оддийгина амалини ибодат даражасига кўтаради. Масалан, банда нафл рўза тутмоқчи, дейлик. Борди-ю, унинг нияти бирор хасталикдан қутилиш ёки саломатлигини тиклаш бўлса, Аллоҳнинг иродаси билан бу ниятига эришиши мумкин. Агар у бунга Аллоҳ розилигини истаб, Унинг амрини бажариш ниятида киришса, унинг рўзаси ибодатга айланади, бунинг эвазига охиратда катта ажр-мукофотларга эришади, қолаверса, саломатлиги ҳам яхшиланади. У ниятини тўғрилаши билан икки томонлама манфаатга эришади.\nЁки бир киши ҳаж сафарига отланмоқчи. Агар унинг ушбу сафардан мақсади фақат Исломнинг мукаррам жойларини зиёрат қилиш ёхуд тижоратини юрғизиш бўлса, у ниятига эришади, аммо савоб олмайди. Сабаби, унинг нияти ҳаж ибодатини адо этиб, Аллоҳ розилигини топиш, гуноҳларидан покланиш бўлмади. Банда уйқуга ётиш олдидан «ухлаб тетиклашиб олсам, Аллоҳга янада кўпроқ ибодат қиламан», деб ният қилса, унинг уйқуси ҳам ибодатга, савобли амалга айланади.\nЕйиш, ичиш, дам олиш, оила ҳаёти каби мубоҳ амаллар ҳам яхши ниятда бажарилса, ибодатга айланиб, эвазига савоб олинади. Масалан бир киши Аллоҳ қайтарган ичкиликбозлик ёки қиморбозлик каби иллатни Аллоҳ ҳаром қилгани учун тарк этса, савобга эришади. Борди-ю, бундай нияти бўлмаса, ана шу иллатнинг зараридан қутула олади, холос.\nКатта-кичик, аҳамиятли-аҳамиятсиз демасдан ҳар бир ишда, кундалик турмушимизда ниятимизни ўнглаб иш тутишимиз керак бўлади. Масалан, кўчага чиқиш олдидан ўзингизга хушбўй атир сепмоқчи бўлдингиз. Агар бундан одамлар сиздан озорланмасликларини, балки хушбўйликдан қалблари сурурга тўлишини ният қилган бўлсангиз, ана шу ниятингиз савобга сазовордир. Борди-ю, уни бошқа ғаразли ниятда ёки кибрланиш учун сепган бўлсангиз, мукофотга эришиш тугул, гуноҳкор бўласиз. Расулуллоҳ соллаллоҳу алайҳи ва саллам бундай деганлар: “Ким Аллоҳ розилиги йўлида хушбўй нарса суртса, унинг ҳиди қиёмат куни мушк-анбар ҳидидай бўлур, ким Аллоҳдан ўзганинг розилиги ниятида хушбўйланса, қиёмат куни унинг ҳиди ўлаксаникидан ҳам жирканч бўлур”.\nНиятнинг макони қалбдир. Шунинг учун амалларимиз қабул бўлиши учун қалбдан ният қилиш, ҳар бир ишни чин ихлос билан киришиш зарур бўлади. Айни пайтда ниятни тил билан изҳор этиш янада яхшидир. Ният қилинган заҳоти уни амалга ошириш лозим. Агар бошлашнинг вақтини аниқлаш қийин бўлса, имкон топилганда ният қилинади. Ҳар бир нарсага алоҳида ният қилган маъқул.\nШунинг учун мўминнинг ниятсиз амали савоб касб этмайди. Расулуллоҳ соллаллоҳу алайҳи ва саллам айтганларки: “Ниятсиз бажарилган амал учун ажр йўқдир”.\nБеният амал машаққатдир. Ихлоссиз ният риёдир, рўёбга чиқмаган ихлос бекордир. Сидқ ва ихлос банданинг нажот топиши учун василадир. Бу икки нарса ҳақиқатини билганидан кейин у амал билан ниятни тўғрилайди.\nБир ҳадиси шарифда бундай дейилган: “Мўминнинг нияти унинг амалидан яхшидир” Имом Байҳақий ривояти.\nЎтмишдаги солиҳлардан бири: “Мен ҳар бир нарсада ниятим бўлишини жуда ҳам яхши кўраман. Ҳатто таом ейиш, сув ичиш, уйқуга кетишда ниятим бўлишини истайман”, деган. Ким таом тановул этишдан ибодатга қувват бўлишини, уйланишдан динини мустаҳкамлашни ва ўзини гуноҳдан тийишни ҳамда ўзидан кейин салоҳиятлик фарзанд ато этилишини ният қилса, бу ниятларига яраша савоб олади. Ҳаракатларингиз, сўзларингиздан бирор нарсани кичик, арзимаган нарса деб ҳисобламанг. Ҳисоб беришдан олдин ҳисоб-китобингизни эҳтиёт қилинг. Қиладиган амалингиздан олдин ниятингизни тўғриланг. Халқимизда “Ниятингни яхши қил”, деган ҳикматли сўз бор. Ўзингиздан кейин тарк этадиган нарсалар борасидаги ниятингизга ҳам эътибор беринг.\nШунинг учун ҳам юртимиздаги ҳар бир ота-она етук ва комил фарзандлар тарбиялашни ҳаётдаги энг улуғ ният ва муқаддас мақсад деб билади. Бошланган “Соғлом авлод” йилида яратганнинг ўзи ана шу эзгу ният ва орзуларимизга етишишда ҳаммамизга ёру-мададкор бўлсин. Яхши ниятли, яхши амалли ва ихлосли бандалари жумласидан айласин!\nTags: Яхши , ярим , ният , давлат


Шоколад фойдами ёки зарар? - 15 Октября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2016 » Октябрь » 15 » Шоколад фойдами ёки зарар?\nҚисман ҳақиқат. Шоколад — ҳақиқатан ҳам юқори калорияли егулик. Лекин унинг калориялари асосини фақат сут ва глюкоза ташкил этади. Шоколаднинг углеводлари енгил ҳазм бўлгани боис, тез сарфланади. Бироқ уни кўп миқдорда истеъмол қилиш натижасида углеводларнинг организмда "ортиқча” ёғ сифатида тўпланиши эҳтимоли бор. Шоколадни меъёрида тановвул қилиш эса соғлом овқатланиш тартибининг бир қисми бўлиши ҳам мумкин.


Чироқчидаги “Обод” МФЙ томорқачилари пиёз етиштиришга ихтисослаштирилади\nОлий Мажлис Қонунчилик палатаси Спикери ўринбосари, O'zLiDeP фракцияси раҳбари Актам Хаитов Чироқчи туманидаги “Обод” маҳалла фуқаролар йиғини ҳудудидаги томорқасидан мўл даромад топаётган Жамшид Нарзуллаев, Ҳамдам Ширинов ва Нурали Кулобов хонадонларини кўздан кечирди. Уларга зарур тавсиялар берди. Лекин бу ҳудудда ер кўп-у, томорқадан ҳамма аҳоли ҳам унумли фойдаланмаётганини кўрсатиб ўтди. Етиштирилаётган озиқ-овқат маҳсулотлари тури кўп, миқдори кам. А. Хаитов қишлоқ одамлари билан суҳбатда бир маҳалла бир турдаги маҳсулот етиштиришга ихтисослашса, уни сотиш, харидор топиш осон кечишини тушунтирди.\n-Бу ҳудудда пиёз етиштирилар экан, лекин кўчат Сурхондарёдан олиб келинади,- деди А. Хаитов. –Агар кўчат шу ернинг ўзида етиштирилса ва маҳалла пиёз етиштиришга ихтисослаштирилса, маҳсулотни экспорт қилиш ҳам осон кечади. Бу борада биз сизларга пиёз кўчати етиштириш бўйича тавсия бериш учун тошкентлик мутахассис Тойир Ботировни олиб келганмиз. Унинг тавсияларига амал қилсангиз, 10 сотих жойдаги пиёз кўчатидан 1 гектар пиёз етиштириш мумкин. Бу камида 80 тонна пиёз дегани.\nТоморқачи-мутахассис Тойир Ботиров аҳоли вакилларига ўз тавсияларини берди. Озроққина жойда плёнка остида пиёз кўчати тайёрлаб, кенг майдонда пиёздан мўл ҳосил олиш технологияси ҳақида батафсил тушунча берди.\nҚишлоқ аҳолиси ўз томорқаларида пиёз етиштириш ва уни экспорт қилиш бўйича берилган тавсияларга амал қилиш истагини билдиришди.\nЎзбекистон янгиликлари » Сиёсат » Чироқчидаги “Обод” МФЙ томорқачилари пиёз етиштиришга ихтисослаштирилади


Ихлос сураси фазилати — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nЖаброил алайҳиссалом Табукда тушиб: «Эй Расулуллоҳ, Муовия ал-Музаний Мадинада вафот этди. Унга намоз ўқишингиз учун ерни букиб берайми?»- деди. Расулуллоҳ соллаллоҳу алайҳи васаллам: «Ҳа», дедилар. Шунда Жаброил алайҳиссалом икки қаноти билан ерга ва тоғ чўққиларига урган эдилар, ер итоат қилди ва унинг тобути кўрсатилди. Расулуллоҳ соллаллоҳу алайҳи васаллам унга намоз ўқидилар. Ортларида фаришталар икки саф бўлиб, ҳар бир сафда етмиш минг фаришта бор эди. Ўқиб бўлиб, «Таржиъни (Инна лиллаҳи ва инна илайҳи рожиъун) айтдилар. Сўнг: «Бу даражага нима сабабли эришди?»- деб сўрадилар. Жаброил алайҳиссалом: قُلْهُوَاللَّهُأَحَدٌ «Қулҳу валлоҳу аҳад» ни яхши кўргани ва уни келганда ҳам, кетганда ҳам, турганда ҳам, ўтирганда ҳам ва ҳар бир ҳолатда ҳам ўқигани учун», дедилар»\n.Расулуллоҳ соллаллоҳу алайҳи васаллам: «Ким уч нарсани иймон билан адо этса, жаннатнинг хоҳлаган эшигидан киради ва хоҳлаган ҳурга уйланади: ким қотилни афв қилса, махфий равишда бировнинг қарзини тўласа ва ҳар фарз намозидан сўнг «Қулҳу валлоҳу аҳад» ни ўн марта ўқиса», дедилар. Шунда Абу Бакр розияллоҳу анҳу: «Биттасини қилса-чи, эй Аллоҳнинг Расули?» деб сўрадилар. У зот: «Биттасини қилса ҳам», дедилар» .\n«Бир киши Набий соллаллоҳу алайҳи васалламнинг ҳузурларига келиб, камбағаллиги ва ночорлигидан шикоят қилди. Шунда Расулуллоҳ соллаллоҳу алайҳи ва салам унга: «Қачон манзилингга кирсанг, одам бўлса—бўлмаса, салом бергин, сўнг менга салом йўллагин ва «Қулҳу валлоҳу аҳад» ни бир марта ўқигин», дедилар. Ҳалиги киши шундай қилди. Натижада Аллоҳ таоло унга шу даражада ризқ бердики, ҳатто қўшнилари ю қариндошларига ҳам мўл-кўл ёғдирди».\n«Ким «Қулҳу валлоҳу аҳад» ни ҳар куни эллик марта ўқиса, қиёмат куни: «Тур, эй Аллоҳни мақтовчи! Жаннатга кир!» -дейилади».\n«Ким вафот билан ниҳоя топадиган касаллигида «Қулҳу валлоҳу аҳад» ни ўқиса, қабрида фитналанмайди, қабр сиқишидан омонда бўлади ва фаришталар унинг қўлидан тутиб, сирот кўпригидан жаннатга олиб ўтадилар».\nГулистон шаҳар «Намуна»


Шерзод Файзиев: “Локомотив”га ўтганимдан хурсандман, “Машъал” мураббийларига эса раҳмат айтаман” - Спорт UZ - Скачать музыку бесплатно новинки музыки 2016-2017\n2009 йилдан бери Муборакнинг “Машъал” клубида фаолият юритиб келган Шерзод Файзиев бундан буён “Локомотив” шарафини ҳимоя қилади. Февралда 24 ёшни қарши оладиган ҳимоячи ҳам марказий ҳимояда, ҳам қанотда бирдек ҳараката қила олади. Унинг айнан универсаллиги жамоамиз мураббийларига қўл келди дея оламиз. Шерзод Файзиев “Локомотив” билан шартнома имзолагач, ўз фикрларини билдирди: “Локомотив”га ўтганимдан хурсандман. Бу мен учун олдинга ташланган қадам бўлди. “Локомотив” Осиё чемпионлар лигасида иштирок этади, қолаверса Ўзбекистон чемпионати ва Кубогида фақат ғолиблик учун курашади. Албатта, ҳар бир футболчи шундай кучли жамоа сафида тўп тепишни маъқул кўради. Ўйлайманки, мен ҳам янги жамоам сафида ўзимни кўрсатиб кета оламан ва бунинг учун бор кучим билан ҳаракат қиламан”. “Шу ўринда “Машъал” футбол клуби раҳбарияти, бош мураббий Александр Хомяков ҳамда катта мураббий Дилявер Ваниевларга алоҳида миннатдорчилик билдираман. Чунки футболчи бўлиб шаклланишимда уларнинг меҳнати катта ва буни ҳеч қачон унутмайман. Шунингдек, мубораклик мухлисларга ҳам катта раҳмат айтаман”. Категория: Спорт UZ Нашли ошибку?


“Реал Мадрид” собиқ Президенти коронавирус сабаб ўлим тўшагида ётибди | Qalampir.uz\n“Реал Мадрид” собиқ Президенти коронавирус сабаб ўлим тўшагида ётибди\nСпорт\t19 Март 19:07 6413\nМадриднинг “Реал” клуби собиқ Президенти Лоренсо Санс коронавирусга чалинди. Шу боис оғир аҳволда касалхонага олиб келинган. Айни пайтда у жонлантириш бўлимига ётқизилган. Бу ҳақда унинг ўғли Фернандо Санс Twitter'даги расмий саҳифасида ёзган.\n“Биз шифокорлар билан суҳбатлашдик. Улар менга отамнинг ҳаёти қил устида турганини айтишди. Коронавирус сабаб отамнинг нафас олиш тизимида муаммо пайдо бўлган. Яна 24 соат кутишимиз керак, аммо унинг ёшини инобатга олсак, вазият мураккаб. Энг ёмони, биз унинг ёнида бўлолмаймиз.\nДада, биз сизни яхши кўрамиз. Яқин орада яна бирга бўламиз. Сиз кучли бўлишингиз керак. Доим оиламизни ўзингиз билан олиб юргансиз. Қайтиб келишингиз учун курашишда давом этинг. Сиз бизнинг қаҳрамонимизсиз. Мен сизни яхши кўраман", деб ёзган Фернандо Санс Twitter'даги расмий саҳифасида.\nМаълумот ўрнида, Лоренсо Санс 1995 йилдан 2000 йилга қадар "Реал Мадрид" жамоаси Президенти лавозимида ишлаган.\nҲозирга қадар дунё бўйлаб 227 761 киши коронавирусни юқтириб олган. 9304 киши эса ушбу касаллик оқибатида вафот этган. 85 980 нафар инсон касалликни енгиб ўтиб, буткул соғайиб кетган.\nФутбол Реал Мадрид Коронавирус Лоренсо Санс\n02 Апрель 13:06 43174\n02 Апрель 16:02 37669\n02 Апрель 16:50 24179\n04 Апрель 14:33 23964


Қандай маҳсулотлар юракни ҳимоялашда ёрдам беради?\nKun.uz light 10:58 / 29.09.2019 62919\n29 сентябрда Бутунжаҳон юрак куни нишонланади. Жаҳон соғлиқни сақлаш ташкилоти маълумотларига кўра, юрак-томир касалликлари бутун дунёда одамлар ўлимининг асосий сабаби ҳисобланади.\nПарранда ёки балиқ гўшти фойдасига ёғли гўштдан воз кечиш, туршак, ловия ва ёнғоқлар истеъмол қилиш, шакар истеъмолини чеклаш юрак саломатлигини сақлашга ёрдам беради. Бу ҳақда Россия соғлиқни сақлаш вазирлигининг профилактик тиббиёт тадқиқот маркази сайтида маълум қилинган.\n“Мувозанатлашган овқатланиш – соғлом юрак томон биринчи қадамдир, у инсонни организмнинг барча тизимлари нормал ишлаши ва нормал вазнни қўллаб-қувватлаш учун зарур бўлган фойдали моддалар билан таъминлайди”, дейилган мақолада.\nТаомлар танлашда парранда, балиқ гўшти ва денгиз маҳсулотларига афзаллик бериш ва ёғсиз ҳамда ширин бўлмаган сут-қатиқ маҳсулотларини танлаш лозим.\nБундан ташқари, туршак, ловия, ёнғоқлар ва кепакли нон каби калий ва магнийга бой маҳсулотларни истеъмол қилиш керак.\nМева ва сабзавотлардан бир суткада камида 400 грамм истеъмол қилиш лозим. Шакар, ширинликлар, қандолат маҳсулотлари ва ширин ичимликлар истеъмолини чеклаш лозим, чунки улар анча калорияли ҳисобланади.\nЮрак учун омега-3 ёғ кислоталари сақловчи маҳсулотлар – тузланмаган скумбрия, сёмга, форел ва лосос истеъмол қилиш кони фойдадир. Ёғли гўшт, қаймоқ ва ёғли творог истеъмолини ҳам чеклаш лозим.


FAQ: ер участкаларини олиб қўйиш ва бузилишлар | NORMA.UZ\n2019 йил ноябрь ойида Ер участкалари олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисидани низом тасдиқланган.\n- Қонунчиликда кўп квартирали уй тагидаги ер участкаси учун ундаги хонадон эгаларига қандайдир ҳуқуқлар тақдим этилиши назарда тутилмаган. Шунинг учун кўп қаватли уйлардаги хонадонлар эгалари бундай уйлар жойлашган ер участкаларига алоҳида ҳуқуқларга эга эмас. Шу муносабат билан мазкур ҳолатда ер участкасига бўлган ҳуқуқ алоҳида баҳолаш объекти ҳисобланмайди.\nБироқ, баҳоловчи қўп қаватли уй жойлашган ҳудудда кўчмас мулк бозорининг умумий тавсифини таҳлил қилиш ва уни баҳолаш вақтида қўп қаватли уй жойлашган жойни ҳисобга олади, бу эса ўз навбатида унинг баҳосига таъсир қилади. Шу тариқа, бир хил тавсиф (параметрларга) эга, бироқ хар хил туманда жойлашган хонадонларнинг нархи турлича бўлади.\n- Олиб қўйилаётган ер участкасида жойлашган кўчмас мулк объектлари учун компенсация тўлаб берилади. Кўчмас мулк объектлари нафақат ер участкалари, бино ва иморатлар (жумладан ер ости бинолари), балки кўп йиллик дарахтларни ҳам ўз ичига олади.Шу боис, ер участкаси олиб қўйилаётганда у ерда жойлашган кўп йиллик дарахтлар учун ҳам компенсация тўлаб берилади.\n- Йўқ. Дастлабки ҳисоб-китоб компенсация тўлаб бериш, шунингдек қурилиш ишлари билан боғлиқ келгусидаги ҳаражатлар учун маблағ етарли эканини аниқлаш учун зарур. Кўчмас мулк объектининг бозор нархи баҳоловчилар томонидан қонунчиликка мувофиқ белгиланади. Шу билан бирга, кўчмас мулкдан ташқари қуйидаги ҳаражатлар учун ҳам компенсация тўлаб берилади: транспорт ҳаражатлари, уй-жойни вақтинчалик ижарага олиш, бой берилган фойда ва келишувга кўра бошқа ҳаражатлар. Келишувга эрилишмаган тақдирда, низолар суд тартибида ҳал этилади.\n- Ёзма равишда. ОАВ ва Интернет орқали хабардор қилиш қўшимча чора ҳисобланиб, ташаббускорнинг мулкдорларни ёзма равишда хабардор қилишдан озод қилмайди.\n- Очиқ муҳокама Қорақалпоғистон Республикаси Жўқорғи Кенгеси ёки тегишли Халқ депутатлари томонидан қарор қабул қилинган кундан бошлаб 20 кун давомида ўтказилиши керак. Бу муддат бузилса, материаллар умумий асосда такрор кўриб чиқилади. Ташаббускор Кенгаш томонидан очиқ муҳокама ўтказиш тўғрисида қарор қабул қилинган кундан бошлаб 2 кун давомида, бироқ уни ўтказишдан камида 7 кун олдин мулкдорларга ёзма хабарнома жўнатиши керак. Очиқ муҳокамада лойиҳанинг мақсадлари, истиқболлари ва шартлари муҳокама қилинади. Мулкдорлар лойиҳага доир таклифларни билдириш ҳуқуқига эга. Асослар бўлган тақдирда лойиҳа мазкур таклифларни ҳисобга олган ҳолда такомиллаштирилади.\n- Йўқ, бундай қарор фақатгина барча мулкдорларнинг дастлабки розилиги бўлган тақдирда қабул қилинади. Кенгаш томонидан ер участкасини инвестиция лойиҳаларини амалга ошириш учун олиб қўйиш тўғрисидаги қарор қабул қилинишига фақатгина Президент ва Ҳукумат қарорлари асосида рухсат этилади.\n- Қурилиш объектлари лойиҳа материалларини қурилиш ва кадастр бўлимлари томонидан кўриб чиқиш муддати 5 иш кунини ташкил этади. Материалларни Кенгаш томонидан кўриб чиқиш муддатлари унинг регламенти билан белгиланади. Бунда Кенгаш қарори 1 кун муддатда ҳокимиятларга чоп этиш учун юборилиши лозим.\n- Ҳар қандай инвестор ҳам бундай ҳуқуққа эга эмас ва у ўз-ўзидан юзага келмайди, у юзага келишидан олдин қатор чора-тадбирлар амалга оширилади.\nОчиқ муҳокама ўтказишга Кенгаш томонидан очиқ муҳокама ўтказиш тўғрисидаги қарор қабул қилингандан сўнггина рухсат этилади, бошқа ҳолларда очиқ муҳокама ўтказиш ноқонуний ҳисобланади. Очиқ муҳокамада инвестор мулклдорларнинг дастлабки розилигини олиши шарт. Фақат шундан сўнггина Кенгаш ер участкасини олиб қўйиш ҳақида қарор қабул қилади ва компенсация тўлаш ва келишув тузиш жараёни бошлаб юборилади.\nМазкур ҳолатда нафақат инвестор ҳуқуқи, балки келишув тузилган ёки розилиги олинган мулкдорларнинг аксарият қисмининг ҳуқуқ ва манфаатлари ҳам ҳисобга олинади.иБундан ташқари, муҳокама қилинаётган норма мулкдорларнинг мулк ҳуқуқидан маҳрум этмайди, бу масала суд тартибида кўриб чиқилади. Шунинг учун мазкур нормани қонунчиликка хилоф деб ҳисоблаш учун асос йўқ.\n- “Норматив-ҳуқуқий ҳужжатлар тўғрисида”ги Қонунга мувофиқ, норматив-ҳуқуқий ҳужжатлар орқага қайтиш кучига эга эмас ва улар амалга киритилганидан кейин юзага келган ижтимоий муносабатларга нисбатан татбиқ этилади. Яъни, янгининг норма ва талаблари тегишли равишда олиб қўйиш ҳақида тегишли қарор қабул қилиб бўлинган ерларга нисбатан қўлланилмайди.\n- Йўқ, шарт эмас. Бунинг учун бўш ер участкалари ҳам тақдим этилиши мумкин (2019 йил 28 январдаги 63-сон ВМҚга қаранг). Бироқ, маълум бир ҳудуднинг бош режаси ва ривожлантириш истиқболлари, стратегик муҳимлиги ва бошқа омиллардан келиб чиқиб банд бўлган ер участкасини олиб қўйиш зарурати юзага келиши мумкин.\nПрезидентнинг 2018 йил 1 августдаги ПФ–5495-сон “Ўзбекистон Республикасида инвестиция муҳитини тубдан яхшилаш чора-тадбирлари тўғрисида”ги Фармонига мувофиқ ер участкаларини давлат ва жамоат эҳтиёжлари учун олиб қўйишга йўл қўйиладиган ҳолатлар санаб ўтилган:\nаҳоли пунктлари бош режаларини Давлат бюджети маблағлари ҳисобидан объектлар қуриш қисмида ижро этиш, шунингдек, қонунлар ва Президент қарорларида тўғридан-тўғри назарда тутилган бошқа ҳолларда.


Йўловчилар Diamond Princess саёҳат кемасидаги карантин ҳақида сўзлаб берди - Daryo\n10:19, 18.02.2020 26758\nЯпониянинг Йокогама портида карантинда турган Diamond Princess саёҳат кемасининг йўловчиларидан бири — Сергей Попов ҳамюрти коронавирусни юқтириб олгани ҳақида бир неча соат олдин хабар топганини маълум қилди, деб хабар беради «РБК».\n«Эртага барчаси маълум бўлади (профилактика чоралари)», — дейди Попов. Унинг таъкидлашича, вирусни юқтириб олган Россия фуқаросининг исмидан хабардор эмас.\nЙўловчилардан яна бири — Ксандр Сонинг айтишича, коронавирус тарқалишининг олдини олиш ва карантин сабаб йўловчиларга каюталардан чиқиш тақиқланган. У ҳам кемадаги россияликлар билан таниш эмаслигини, коронавирусга айнан ким чалинганини билмаслигини айтган.\n«Биз каюталаримизда қолишимиз керак. Ундан чиқиш мумкин эмас, бироқ бир соатга ҳар бир қаватда бўлган ҳудудга режа бўйича чиқишимизга рухсат берилган. Каютадан чиққанимиз ёки эшикни очганимизда ниқоб тақишимиз шарт. Бошқа йўловчилар билан 60 сантиметр масофа сақлаган ҳолда гаплашиш мумкин. Нонушта, тушлик ва кечки овқатни каюта эшигига олиб келишмоқда», — дейди Ксандр Со.\nDiamond Princess саёҳат кемаси жорий йилнинг 20 январь куни Йокогамадан чиқиб, Кагосима—Гонконг—Окинава йўналишидан ўтиб, 3 февраль, душанба куни, қайтиб келган. Бу вақтга келиб кемадаги бир неча киши тоби қочгани ҳақида хабар қилган ва ҳукумат бортдаги барчани текширувдан ўтказишга қарор қилган.\n19:48, 02.04.2020 230921\n16:52, 05.04.2020 320565\n22:01 Бугун 462\n21:43 Бугун 2045\n21:35 Бугун 2328\n21:26 Бугун 3531\n19:13, 04.06.2020 203867\n23:48, 05.06.2020 172001\n22:28, 05.06.2020 133772\n23:54, 04.06.2020 132218


Яқинда Кунчиқар юртда фаолият кўрсатаётган мазкур ансамблнинг бир гуруҳ раққосалари учун Бухорода маҳорат сабоқлари ташкил этилди. Санъаткорлар ўн кун давомида тажрибали хореограф Саломат Раҳмоновадан миллий рақс сирларини ўрганишди.\n— Санъат халқларимизни бир-бирига янада яқинлаштиради, — дейди тадбир иштирокчиларидан бири Аика Такеучи. — Ўзбек миллий санъатига келсак, у жозибадорлиги билан кишини мафтун айлади. Биз қисқа муддат ичида учта рақс сирларини ўрганиб, уларни бухоролик ҳамкасбларимиз билан биргаликда томошабинлар ҳукмига ҳавола қилдик. Энди эса ўрганганларимизни Японияга бориб, юртдошларимизга ҳам намойиш этмоқчимиз. Ўзбек миллий либосларида ижро қилинадиган бу рақслар уларга бир дунё завқу шавқ улашиши, шубҳасиз.\nМазкур рукндаги бошқа мақолалар: « «Ёшлар маркази»да халқаро кўргазма\tСанъат кошонасининг замонавий қиёфаси »


БОЛАЛАРИМ НЕГА УРИШАВЕРИШАДИ? - 21 Августа 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nПонедельник, 2018-04-23, 3:15 PM\nГлавная » 2016 » Август » 21 » БОЛАЛАРИМ НЕГА УРИШАВЕРИШАДИ?\nБОЛАЛАРИМ НЕГА УРИШАВЕРИШАДИ?\nБунинг бир қанча сабаблари бор. Аввало, улар ўртасида доимо ота-онанинг эътибори, меҳру муҳаббатини кўпроқ қозониш учун рақобат мавжуд. Иккинчидан, болалар катталар каби ён бериш, бир гапдан қолиш нималигини билишмайди. Улар «истайман, демак, меники» тамойилига кўра иш кўришади. Шу сабабли бир неча бола катта бўлаётган оилада, айниқса, уларнинг ёши орасидаги фарқ кичик бўлса, жанжаллар тез-тез кузатилади.\nАввало, оиланинг барча аъзолари ўртасида дўстона ва самимий муносабатлар бўлиши керак. Аҳил оилада ўсган болалар жанжалларга камроқ бош қўшишади. Бундан ташқари, болаларингиз, ким биринчи бошлаганию ким кўпроқ айбдорлигидан қатъи назар, уришсалар, қаттиқ жазоланишларини билсинлар.\nБир оилада ўсаётган болаларнинг баҳслашиши ва рақобатлашуви — одатий ҳол, аммо улар кўзлаган мақсадларига уриш-жанжал воситаси билан эришишга ўрганиб қолмаслиги керак. Шу боис уришқоқлик учун жазони ортга сурмай, жойида бериш лозим (кўчага ўйнагани чиқмаслик, ширинлик ёки севимли ўйинчоқдан маҳрум қилиш…) Яна болаларни уйнинг икки томонига жўнатиш, ўша ерда қимирламай ўтиришни буюриш ҳам мумкин. Фақат бу ҳар кимнинг ўз хонаси бўлмаслиги керак. Чунки бола ўз хонасида ўйинчоқлари, севимли буюмлари билан қолади ва қилган иши ҳақида ўйлаб кўришни хаёлига ҳам келтирмайди.\nАммо бундан аввалроқ, уларни бир-биридан кечирим сўрашга мажбур қилиш керак. «Мен ҳеч нарса қилмадим-ку, у сўрасин кечиримни», деган гапларга «сотилманг». «Икковинг уришдингми, икковинг кечирим сўрайсан, тамом вассалом!» Фарзандингиз сизнинг босимингиздан қутулиш учун эмас, аслида қилган ишининг ёмонлигини билиб, кечирим сўрасин.\nОдатда, жанжалнинг сабабини билиб, бартараф этиш жуда қийин кечади. Чунки катталар қандай қилиб шу арзимас нарса учун уришиш мумкинлигини ҳеч қачон тушунишмайди. Аслида, гап сабабда эмас, сиз жанжални қандай бартараф эта олишингизда. Шундай қилингки, болалар кейинги сафар шунга ўхшаш вазиятда гапларингизни эслаб, уришишмасин. Олайлик, ака-ука битта жойни талашишаяпти: «Менинг жойим, мен ўтираман» мазмунидаги жанжал. Шунда аҳил ака-укалар ҳақида бирон ривоят, эртак сўзлаб беринг. Кимнинг қаерда ўтириши муҳим эмас, муҳими, ким акаси ёки укаси учун жойини бера олади, гап ана шунда дея боланинг онгига таъсир ўтказишга уриниб кўринг. Агар бу таъсир қилмаса, "икковингга ҳам йўқ”, деб ўша жойга ўзингиз ўтириб олинг. Болалар галма-галдан шу жойга ўтиришга рози бўлмасалар, умуман ундан айрилиб қолишларини тушунсалар, ўзаро келишишга мажбур бўлишади.\nЖазоми ёки демократия?\nАйрим ота-оналар болалар жанжаллашиб катта бўлишади, бунга қарши чоралар қўллаб, болани жаҳлини ичга ютишга мажбур қилсанг, унинг туйғулари лат ейди, ўз фикрини очиқ айтолмайдиган ношудга айланиб қолади, деган фикрни илгари суришади. Аммо моҳир педагоглар бу усулни ёқлашмаяпти. Чунки бола тарбияси бу суд мажлиси эмаски, унда ўз фикрини баён қилиш тамойили ҳамма нарсадан устун турса. Гап боланинг туйғуларидан-да юксакроқ ва қимматлироқ нарса — унинг тарбияси хусусида кетаяпти. Кичкинтой ўз ғазабини бошқаришни, муросаю мадора деган нарсаларни ўрганиши керак. Бу унга келажакда жуда керак бўладиган малакалардир. Демак, озгина қаттиққўллик ва талабчанлик асло зарар қилмайди!


ЖЧ-2018. Франция — жаҳон чемпиони! / Ўзбекистон янгиликлари, энг сўнгги хабарлар\nСПОРТ 0 Шархлар 1189 кўрилди\nФранция терма жамоаси икки карра жаҳон чемпионига айланди.\nБугун, 15 июль куни футбол бўйича Россия майдонларида ўтказилган ЖЧ—2018 мусобақаси ниҳоясига етди. Москвадаги «Лужники» стадионида ўтган финал учрашувида Франция (1998 йилги жаҳон чемпиони) ва илк бор финалга чиққан Хорватия терма жамоалари майдонга тушди. Ўйин 4:2 ҳисобида якунланди.


ТЎҒРИ ЭМАС, ЎҒРИ БЎЛДИ — OLMALIQ HAYOTI\nТЎҒРИ ЭМАС, ЎҒРИ БЎЛДИ\nҲар бир оилада етишмовчилик деган нарсалар учраб туради. Айниқса, ишламайдиган одамлар оиласида пул билан боғлиқ муаммолари доим етарли. Лекин бу дегани ўша пулни ҳаром йўллар билан осон топиш дегани эмас. Меҳнат қилиш, ҳаракатни бошлаш учун, яъни ҳалол ризқ учун ҳамма жойда иш бор. Даромади кўп бўлмасада, ҳар ҳолда уйда ўтиргандан, ҳатто ўғирлик қилиб бировнинг мулкига кўз олайтиргандан яхшироқ.\nНега айнан ўғирлик, сабаби бугунги кунда айнан жиноятнинг шу тури бўйича кўплаб нохуш ҳолатлар кузатилмоқда. Хусусан, шаҳримизда истиқомат қилувчи Б.Кучкаров (исм-шарифлар ўзгартирилган) ҳам ўғирликка қўл урди. Бу фуқаро билмай туриб ўғирлик қилди десак хато бўлади, чунки ҳар қандай жиноят жазосиз қолмаслигини ақли жойида бўлган барча инсонлар жуда яхши билишади.\nБ.Кучкаров жорий йил 6 май куни ОКМК АЖ Мис бойитиш фабрикаси 2-сонли чиқит ҳайдаш станциясига қарашли ҳудуддан таркибида қимматбаҳо метал бўлган саноат қумларини ноқонуний равишда олиб чиқиб, пулламоқчи бўлди. Лекин уни нияти амалга ошмади. У саноат қумларини олиб чиқиб кетаётган вақтда ИИБ ходимлари томонидан қўлга олинди.\nСуд Б.Кучкаровнинг айбига иқрорлиги ва қилган ишидан пушаймонлигини инобатга олиб, Ўзбекистон Республикаси МЖтКнинг тегишли моддаларига асосан базавий ҳисоблаш миқдорининг бир баравари миқдорида жарима жазосини тайинлади.\nМиллий гвардия шаҳар\nҚўриқлаш бўлими бошлиғи,\nФОЙДАНИ КЎЗЛАБ, ҚОНУННИ ЧЕТЛАБ\nСОЯДА ҚОЛГАН ГУЛЛАР ЁХУД ЖИНОЯТЧИ АЁЛЛАР


Янгиланган Мақтааралда янгилик бисёр\nМақтаарал тумани, Мирзакент аҳоли манзилидаги янги кичик туманда 1200 ўринли мактаб қурилди. У яқин кунларда фойдаланишга топширилади. Ўтган йилги тошқиндан кейин 400га яқин оила кўчиб келган ушбу кичик туманда қад ростлаган мазкур билим даргоҳига бир неча вагон қурилиш ашёларини қўшни Ўзбекистон ёрдам сифатида етказиб берди. Мақтааралликлар билан учрашиб, бугунги шароитлар билан яқиндан танишиш мақсадида ЎзР Фавқулодда вазиятлар вазири, Президент маслаҳатчиси Т. Худойберганов ва ЎзР Сув хўжалиги вазири Ш. Ҳамроев ташриф буюришди.\nТуркистон вилоятининг ҳокими Ў. Шўкеев ҳамроҳлигида аҳоли билан учрашган ўзбекистонлик олий мартабали меҳмон Турсинхон Худойберганов: “Эл-юртни тинч-омон, яхши янгиликлар билан кўриб турганимиздан бениҳоя хурсандмиз. Қийинчиликларни енгиб, бирлик ва меҳнат натижасида Мирзакент замонавий марказга айланибди. Барча хонадонларга муваффақият, қут-барака тилайман”, деди.\n– Сиз билан яна учрашиб турганимиздан хурсандмиз. Ўтган йилги офат қадрдон икки мамлакат учун талай машаққатларни етказгани маълум. Нохуш хабарни эшитган заҳоти ҚР Тўнғич Президенти, Элбоши Нурсултан Назарбаев, мамлакатимиз Президенти Қасим-Жўмарт Тўқаевларнинг бевосита назорати остида Мақтааралга давлат томонидан жадал ёрдам кўрсатилди. Бутун халқ оёққа туриб, жабрдийдаларга ёрдамга ошиқди. Ҳеч ким эътиборсиз қолмади. Тошқин оқибатларини бартараф этиш учун қўшни Ўзбекистондан ҳам ёрдам келиб, ҳамжиҳатликда меҳнат қилинди. Биродаримиз ўзбек халқи билан ёрқин лаҳзаларда ҳам, оғир кунларда ҳам доим биргамиз! – деди вилоят ҳокими Ў. Шўкеев.\nШу билан бирга ҳоким мирзачўлликларга оғир шароит юзага келганда бошқа жойларга кўчиб кетмай, қишлоқда қолгани учун миннатдорчилик билдирди.\nМақтааралликларнинг турмуши фаровон бўлиши учун Ҳукумат раҳбари А. Маминнинг бевосита топшириғи билан хароба ётоқхона, эски болалар боғчаси, ҳаммом каби иншоотларда яшаб юрган 28 оилага ҳам янги кичик тумандан уй-жой берилди.\n70 гектар майдонда қад ростлаган янги шаҳарчадаги 400та уйга аҳоли Женис, Жана турмис, Дўстиқ овулларидан кўчиб келди. Ҳозир у ерда барча инфратузилма мавжуд, одамлар фаровон яшашлари учун зарур барча шарт-шароитлар муҳайё.\n2020 йилнинг май ойида Ўзбекистоннинг Сардоба сув омбори бузилиб, Мақтаарал тумани сув остида қолгани барчанинг ёдида.\nУнинг оқибатларини бартараф этиш учун минтақага 3 ой ичида 30 млрд. тенгедан зиёд сармоя жалб этилди. Давлат хазинасидан ташқари, сахий тадбиркорлардан тортиб, оддий инсонларгача жабрланганларга баҳоли қудрат ёрдам кўрсатишди. Минглаб одамлар иш билан таъминланди. Мирзакентда учта қишлоқ аҳолиси учун янги кент қад ростлади. Мана бугун, ўша шаҳарча меҳмонларни қарши олмоқда, фаровон турмушини кўз-кўз қилмоқда.\nВилоят ҳокимининг матбуот хизмати, 2021-10-07, 02:01 196


Самарқанддаги газ ва свет узилишига ким айбдор? - BBC News O'zbek\nСамарқанддаги газ ва свет узилишига ким айбдор?\nСурат манбаси, настоящее время\nҚаҳратон қиш мавсумида газ ва светсиз зимистон ичида қолган Самарқанд маҳаллалари акс этган видеолар шу кунларда кўпларни ларзага солган\nСамарқанд вилоят ҳокими муовининг айтишича, Ўзбекистоннинг иккинчи энг йирик шаҳрида охирги пайтда табиий газ ва электр таъминотида тобора кўпайиб бораётган узилишларга аҳолининг қарздорлиги сабаб.\n"Самаркандский вестник" агентлигига кўра, ҳоким муовини Олим Очилов вилоятда ёмонлашган коммунал хўжалик масалалари бўйича саволларга жавоб бериш учун матбуот анжуманида қатнашган.\nМатбуот анжуманида "Марказгазтаъминот" ва "Самарқанд электр тармоқлари" бирлашмалари ҳам иштирок этганлар.\nҚаҳратон қиш мавсумида газ ва светсиз зимистон ичида қолган Самарқанд маҳаллалари акс этган видеолар шу кунларда кўпларни ларзага солган.\nМарҳум президент Ислом Каримов дафн этилиши билан кўплаб давлат раҳбарлари зиёратларига мезбонлик қилган Самарқанднинг оддий аҳолиси аҳволига афтидан ҳеч ким эътибор бермаган.\nҲоким муовини Очиловга кўра, 1 январгача бўлган қарзлар газ бўйича 601 миллиард сўм, электр қуввати бўйича эса 660 миллиард сўмга етган.\nАйни дамда у мазкур соҳалардаги ходимларнинг ўғрилик ва порахўрлигини қоралаган.\nУнинг айтишича, ўтган йилнинг ўзида Самарқандда 100дан ортиқ ходимларга қарши жиноий ишлар очилган ва жазо тайинланган.\nОчилов жаноблари истеъмолчиларни ўз абонент ҳисобларига пул тушишини шахсан назорат қилиш, ҳамда газ ва свет учун фақат кассага пул тўлашга чақирди.\n"Марказгазтаъминот" директори Шукрулла Маҳмудов ва "Самарқанд электр тармоқлари" раҳбари Ғулом Примовлар анжуман иштирокчиларини газ ва свет таъминотидаги узилишларни бартараф қилиш йўлида кўрилаётган чоралар ҳақида огоҳ қилганлар.\n"Ҳозирда электр ҳисоблагичларнинг янги тизими тадбиқ қилинмоқда. Ундан ташқари, Пастдарғом тумани ҳудудида Осиё тараққиёт банки молиявий кўмаги билан қуёш фотоэлектрик станцияси қурилиши якунламоқда. Бу қурилма ишга тушиши билан электр узилишларининг 80 фоизи бартараф этилади", - деб айтди Примов.\n"Самаркандский вестник" ёзишича, самарқандлик расмийлар газ ва электр узилишлари ҳақида яна кўплаб бошқа саволларга жавоб берганлар, аммо уларнинг жавоблари негадир мақолада ёритилмади.\nЎзбекистон: Халқ энди болта шўрва қиладими – карантин мунозараси\nЎзбекистон: Халқ энди болта шўрва қиладими – карантин мунозараси: Яна 20 кунга кучайтирилган карантин тартиби ўрнатилиши ҳақидаги хабарни ўзбекистонликлар турлича кайфиятда қарши олди. Ўзаро суҳбатлар, ёзишмалар, ҳатто, такси машиналарида карантин куннинг асосий мавзусига айланди.\nЭрон ядровий иншоотига жиддий шикаст етказилганини тан олди\nЭрон расмийларига кўра, ядровий иншоотга жиддий шикаст етишига олиб келган ёнғин ортида кибер саботаж турган бўлиши мумкин.\nКоронавирус ва Орқадоғ: Туркманистонда нима гап ўзи?\n"Туркманистон коронавирусни тан олса, хориждан ёрдам олишига тўғри келади. 28 йил давомида "дунёдаги энг яхши соғлиқни сақлаш тизими"га эгалигингизни айтиб келсангизу, эпидемияни жиловлай олмасангиз. Халқ 28 йилдан бери бизни алдаб келган экансан-да, демайдими?"\nФарғона вилоятининг энг чекка туманларидан бўлмиш Риштон мамлакатнинг бошқа ҳудудлари каби коронавирус пандемиясининг жиддий иқтисодий таъсирига учраган. Ўтган бир неча ой давомида маҳаллий фаоллар аҳолининг қашшоқ қатламини оғир қийинчиликлардан сақлаб қолиш йўлида бир қанча хайрия ҳаракатларини ташкил этганлар.\nМатбуот ва оммавий ахборот воситалари ходимлари куни арафасида Фарғона шаҳрида вилоятнинг зиддиятли раҳбари Шуҳрат Ғаниев Тошкентдан борган журналист ва блогерларнинг саволларига жавоб берган. Мулоқот давомида Ғаниев раҳбарлик услуби, Сўх туманидаги жанжал, маддоҳлик ва порахўрлик каби масалаларни тилга олган.\nАҚШ Давлат Котиби Майк Помпео Марказий Осиёда айрим ҳукуматлар аҳолини пахта саноатидаги мажбурий меҳнатга жалб қилиш бўйича узоқ тарихга эга экани, аммо Ўзбекистоннинг саъй-ҳаракатлари минтақадаги бошқа давлатлар учун "янги стандартлар ўрнатаётгани"ни айтган. Ҳисоботда қайд этилишича, Ўзбекистон одам савдосига қарши кураш бўйича ҳануз "минимал стандартлар"га эришган эмас.\nДунёда пандемия қаердан қандай келиб чиқиши мумкинлиги борасида тадқиқот билан шуғулланадиган олимларнинг огоҳлантиришларича, ёввойи табиатдан янгидан-янги хасталикларнинг "мукаммал бўрони" учун шароит юзага келган.\nЎзбекистонликлар қаерда хўрланмай ишлайди?\nЎзбекистон аҳолисининг ишга яроқли катта қисми хорижда меҳнат муҳожирлигида. Карантин чекловлари ортидан чегаралар ёпилгани боис, яна минглаб ўзбекистонликлар ишлаш учун хорижга чиқа олмай туришибди.\nЧеченистон киллерлари хорижда кимнинг буйруғини бажаришмоқда? Россия Дунё\nТумсо Абдураҳмонов Швециядан бошпана сўраганди, ва мана энди ухлаб ётган чоғида унга болға билан ташланган кишини тўхтатишга муваффақ бўлди. У шунга ўхшаш ҳодиса бўлишини аввалдан кутганди.\nХитой уйғурлар ҳақидаги қонун учун Америкадан қасос олмоқчи\nХитой АҚШнинг Шинжон-Уйғур Бўлгасидаги мусулмон уйғурларга қарши босим ўтказиш сиёсати туфайли ушбу сиёсатга алоқадор Хитой расмийларига нисбатан жазо чораларини назарда тутувчи янги қонунини ўзининг Шинжондаги сиёсатига "ёвуз ниятдаги ҳужум" деб атаган.\nСўх: Ўзбекистон Қирғизистон билан гаплашиш учун қўлида кузир қолмаганми?\nЎзбекистон ўзининг Қирғизистон ҳудуди билан ўралган Сўх туманига ҳамон йўл оча олмаган. Қирғиз тарафи нега 30 йилдан бери бу йўлни очиб бермаган? Ўтган даврда Ўзбекистон ўз қўлидаги кузирларни ўзи бой бергани айтилмоқда. Энди умид нимада? Видео.\nСўх можароси: Ҳоким нима учун тошбўрон қилинди? (Видео)\n1 июн куни Бош вазир Абдулла Арипов билан учрашувда сўхликлар Фарғона вилояти ҳокими Шуҳрат Ғаниев кетсин, дея талаб қилди. Ўзбекистоннинг яқин тарихида ҳоким истеъфосини бундай оммавий тарзда талаб қилиниши ҳали кузатилмаган эди. Сўхликларнинг маҳаллий раҳбарларга нисбатан бу қадар ғазабга минишининг сабаби нима?


Солиқ ислоҳотлари ўзбек компанияларининг 2019 йилда 10 трлн сўм тежаб қолишига имкон беради | Futura – ҳаммаси ахборот технологиялари, маркетинг ва стартаплар ҳақида Солиқ ислоҳотлари ўзбек компанияларининг 2019 йилда 10 трлн сўм тежаб қолишига имкон беради – Futura – ҳаммаси ахборот технологиялари, маркетинг ва стартаплар ҳақида\n6 noyabr 14:21\nСолиқ ислоҳотлари ўзбек компанияларининг 2019 йилда 10 трлн сўм тежаб қолишига имкон беради\nТОШКEНТ (Тuron24) – Солиқ тизимидаги ўзгаришлар сабабли Ўзбекистонда юридик ва жисмоний шахслар 2019 йилда 10 трлн сўмни тежаш имкониятига эга бўлади. Бу ҳақда 3 ноябрь куни Вазирлар Маҳкамаси йиғилишида маълум қилинди.\nСолиқ сиёсатини такомиллаштириш Концепциясига мувофиқ 2019 йилда тизимга бир қатор ўзгаришлар киритилади.\nХусусан, солиқ юки қуйидаги шаклларда камайтирилади. Яъни, жисмоний шахслар учун даромад солиғининг ягона 12 фоизлик ставкаси жорий этилади. Фуқаролар учун мажбурий суғурталаш бекор қилинади (ҳозирда иш ҳақининг 8 фоизи). Ушбу ўзгаришлар ўртача иш ҳақини 6,5 фоизга оширади.\nШунингдек, даромаддан олинадиган 3,2 фоиз миқдордаги давлат мақсадли жамғармаларига мажбурий ажратмалар бекор қилинади.\nБундан ташқари, юридик шахсларнинг ҳам даромад солиғи 14 фоиздан 12 фоизга, тижорат банклари фойдаси учун солиқ 22 фоиздан 20 фоизга, дивиденд даромадлари ва фоиз даромадларининг солиқ ставкалари 10 фоиздан 5 фоизгача пасаяди. Юридик шахсларнинг мол-мулкига солинадиган солиқ ставкаси ҳам 5 фоиздан 2 фоизгача камаяди.


ЎФА тотализатор ва келишилган ўйинларда иштирок этаётган шахсларни аниқлади / CHAMPIONAT.asia\n15:28ЕЧЛ. "D" гуруҳидаги энг қиммат футболчилар ва рамзий терма жамоа билан танишинг 1 15:02Карикатура: Давид Луиз жуда ҳам тез ўрганмоқда... 3 14:33Киберспорт. Ўзбекистонлик йигит жамоаси билан яна финалга чиқди ва бу сафар чемпионга айланди 5 14:22Суперлига-2019. Майдонга тушган энг ёш футболчилар 8 13:42ЕЧЛ. "C" гуруҳидаги энг қиммат футболчилар ва рамзий терма жамоа билан танишинг 6 13:15Суперлига-2019. Энг кўп қуруқ ўйин ўтказган дарвозабонлар билан танишинг 15 12:54Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 1 12:46"Қўқон-1912" йирик ғалабага эришган ўйиндан ГАЛЕРЕЯ 2 12:31ЕЧЛ. "B" гуруҳидаги энг қиммат футболчилар ва рамзий терма жамоа билан танишинг 2 12:292027 йилги Осиё Кубоги Ўзбекистонда бўлиши мумкин 64 12:23"Навбаҳор" - "Пахтакор" 0:1. Гол ва хавфли вазиятларни томоша қилинг 9 12:10Бабаян ва Шипилов тўқнаш келган ўйиндан ГАЛЕРЕЯ 5 12:05"Реал" ҳужумчилар сотиб олиш учун 441 миллион евро ажратади 4 11:56Даҳшатли тўқнашувларга бой бўлган "Навбаҳор" - "Пахтакор" учрашувидан ГАЛЕРЕЯ 24 11:46Coca Cola Суперлигаси. 19-тур рамзий терма жамоаси 19\n10 июн 15:48\nТеглар : ТотализаторЗарангариЎФАФурқат Тоиров\nУмтити қанча муддатга сафдан чиққани маълум бўлди 0


Токио-2020: Бугун ўзбек спортчилари қайд этган натижалар қандай? - EFFECT.UZ\nТокио-2020: Бугун ўзбек спортчилари қайд этган натижалар қандай?\n. 17:42 | 01.08.2021\nБугун Ўзбекистон спортчиларидан 5 нафари Олимпиадада ўз омадини синаб кўрди. Минг афсуски бугун ҳам қолган кунларга қараганда омадсиз якунланди.\nКурашган спортчилар бокс, оғир атлетика, юнон-рум кураши ҳамда енгил атлетика бўйича куч синашди.\nБугун Токио-2020да иштирок этган спортчиларнинг натижалари билан танишинг:\nЕнгил атлетика – Даря Резниченко узунликка сакраш бўйича кураш олиб борди ва 15 спортчи орасида 13-ўринни эгаллади ҳамда Олимпиададан чиқиб кетди.\nЮнон-рум кураши – Элмурот Тасмуродов илк босқичда украиналик Ленур Тениров билан куч синашди ва мағлубиятга учради.\nЮнон-рум кураши – Мўминжон Абдуллаев илк босқичда ғалаба қозонди, аммо нимчорак финалда чилилик Фернандесдан мағлубиятга учради. Шу тариқа Абдуллаев Олимпиадада медалсиз қолди.\nОғир ателтика – Кумушхон Файзуллаев даст кўтаришда 101 кг силтаб кўтаришда 126 кг, умумий 227 кг тошни кўтарди ва 8-ўринни эгаллаб, Олимпиададан қуруқ қўл билан қайтадиган бўлди.\nБокс – Баҳодир Жалолов илк босқичда озарбайжонлик боксчи Муҳаммадни, бугун чорак финалда эса ҳиндистонлик Кумарни мағлуб қилди ва ярим финалга йўл олди. Жалолов ушбу ғалабаси эвазига Ўзбекистон делегациясига камида бронза медаль қўшиб қўядиган бўлди.\nTeglar:Bahodir Jalolov, Olimpiada, Ўзбекистон\nАдирдан топилган эркак кишининг жасади юзасидан маълумот берилди